title: Yhdysvaltain avoin tennisturnaus 2017 – miesten kaksinpeli

text: Stanislas Wawrinka oli puolustava mestari, mutta ei osallistunut turnaukseen tänä vuonna.


text: Loppuottelussa Rafael Nadal päihitti Kevin Andersonin suoraan kolmessa erässä.


title: Long May You Run

text: Long May You Run on The Stills-Young Bandin studioalbumi vuodelta 1976.


title: Sammy Corporation

text: Sammy Corporation () on japanilainen, vuonna 1975 perustettu yritys, joka toimii pääasiassa pachinkojen ja videopelien kehittämisessä.


title: Sammy Corporation

text: Sammy Corporation perustettiin vuonna 1975 nimellä Sammy Industry Co., Ltd., kun viihdelaitteiden valmistus- ja myyntiosastot spinnattiin vuonna 1947 perustetusta Satomi Corporationista. Vuonna 1997 yrityksen nimeksi vaihdettiin Sammy Corporation. Vuonna 2004 se yhdistyi Segan kanssa muodostaen holdingyhtiön nimeltä Sega Sammy Holdings.


title: Indonesian kansalliskirjasto

text: Indonesian kansalliskirjasto (, lyh. PNRI) on vuonna 1980 perustettu Indonesian kansalliskirjasto, jonka päätoimipiste sijaitsee Jakartassa.


title: Indonesian kansalliskirjasto

text: Kansalliskirjaston vanhimmat aineistot on saatu vuonna 1868 yleisölle avatun Indonesian kansallismuseon kokoelmista. Indonesian kansalliskirjastolla on vapaakappaleoikeus maassaan. Kansalliskirjasto ei ole minkään ministeriön alainen vaan raportoi vuonna 1989 annetun säädöksen mukaan Indonesian presidentille.


title: Indonesian kansalliskirjasto

text: Kansalliskirjaston uudesta rakennuksesta järjesten arkkitehtikilpailun voitti joulukuussa 2010 Diwangkoro Studio of Architecture tornimaisella suunnitelmallaan. Uusi maailman korkeimmaksi kansalliskirjastoksi kutsuttu 126,3 metriä korkea 24-kerroksinen päärakennus Jakartan keskustassa vihittiin käyttöön 14. syyskuuta 2017. Kansalliskirjaston aiempi päärakennus oli avattu yleisölle vuonna 1988. Osa kansalliskirjaston toiminnoista jatkaa tässä rakennuksessa uuden päärakennuksen valmistuttakin (osoite Jalan Salemba Raya No. 28 A, Daerah Khusus Ibu Kota, Jakarta 10430).


title: Kalkkimaali

text: Kalkkimaali on valmistettu Kalsiumhydroksidista eli sammutetusta kalkista, joka on tärkeä raaka-aine muun muassa aidoissa kalkkimaaleissa ja esimerkiksi muurauslaastissa. Kalsiumhydroksidia valmistetaan sekoittamalla kalsiumoksidia (poltettu kalkki) ja vettä[1]. Reaktio tuottaa lämpöä. Reaktiossa syntynyt kalkkitahna (kalsiumhydroksidi) sekoitetaan kalkkiveteen. Näin syntyy aito kalkkimaali.


title: Kalkkimaali

text: Perinteistä kalkkimaalia voi tehdä myös itse. Kalkkimaali valmistetaan sekoittamalla kalkkitahnaa kalkkiveteen. Kirkkaan kalkkiveden joukkoon sekoitetaan 20 kg kalkitahnaa sataa kalkkivesilitraa kohti, jolloin maalin kalkkipitoisuus on noin 15 tilavuusprosenttia. Nykyisin Suomessa yleisimmin käytetty metodi on kolmen kerran kalkkaus. Tällöin työ vaiheet ovat pohjustus, välimaalaus ja valmiiksimaalaus.


title: Kalkkimaali

text: 1) Pohjustuksessa kalkkitahnaa sekoitetaan kalkkiveteen 5-15 %.


title: Kalkkimaali

text: Pohjustuskalkkiin voidaan lisätä väripigmenttejä, varsinkin mikäli kyseessä on uusi rappaus, jossa pintalaasti on värillinen. Värillisellä pintalaastilla halutaan estää ajan myötä kalkkimaalatussa pinnassa esiintyvien huuhtoutumien ja luonnollisen kulumisen liian selvä näkyminen rapatussa pinnassa. Huomaa, että väripigmentit tulee liuottaa etukäteen pieneen määrään kalkkivettä, kts. sävytys.


title: Kalkkimaali

text: Joissakin tapauksissa, kun kyseessä on ollut uusi rappaus (pintalaasti värillinen), pohjustuksessa on käytetty valkoista (sävyttämätöntä) kalkkimaalia. Perusteluna tälle menettelylle on lisäaineettoman kalkin parempi imeytyminen alustaansa. Valkoinen pohjustus ei kumoa värillisen pintalaastin funktiota, koska pohjustuskalkki on hyvin läpikuultava.


title: Kalkkimaali

text: Mikäli kyseessä on vanhan pinnan uudelleenkalkkaus, käytetään pohjustuskalkkina lähes aina valkoista kalkkimaitoa. Perusteluna tälle menettelylle on usein tasaisempi lopputulos.


title: Kalkkimaali

text: 2) Välimaalauksessa kalkkitahnaa sekoitetaan kalkkiveteen 10-25 %.


title: Kalkkimaali

text: 3) Valmiiksimaalauksessa kalkkitahnaa sekoitetaan kalkkiveteen 20-35 %.


title: Kalkkimaali

text: Joissakin maalauskäsittelyohjeissa käytetään kalkkivesikäsittelyä ennen ja jälkeen jokaista kalkkimaalauskertaa. Lopuksi suoritetaan päättävä kalkkivesikäsittely, joka tasaa jonkin verran kirjavuuksia ja kirkastaa maalatun pinnan värisävyt. Näin ollen käytettäessä kolmen kerran kalkkausta kalkkivesikäsittelyineen tulee sivelykertoja yhteensä seitsemän.


title: Kalkkimaali

text: Kalkkimaalin kalkkipitoisuus määritellään upotus- eli vajontakokeen avulla. Värjättävä kalkkimaidon vahvuus tulee määrittää upotuskokeen avulla ja sovittaa siten, että se vastaa sitä vahvuutta, joka on työselityksessä tai muuten sovittu.


title: Kalkkimaali

text: Vajontakoe tehdään seuraavasti:


title: Kalkkimaali

text: 1) Ota näyte mittamerkein varustettuun mittalasiin (1 000 ml) kalkkimaidosta, jota on juuri äsken sekoitettu voimakkaasti. Täytä mittalasi merkin 1000 ml tasalle.


title: Kalkkimaali

text:
2) Täsmälleen 24 tunnin lepotilan kuluttua luetaan painuneen massan korkeus mittalasista.
Jos on tarkoitus saada esimerkiksi 33 % kalkkimaalia, on mittalasin pohjalla oltava saostunutta kalkkitahnaa 330 ml.


title: Kalkkimaali

text: 3) Laskutoimituksen avulla voidaan oikea kalkkimaitoseos tämän jälkeen valmistaa joko lisäämällä kalkkitahnaa tai kalkkivettä.


title: Kalkkimaali

text:
Tuote soveltuu kiviainespinnoille (rappaus, betoni, kalkkihiekkakivi tai kipsilevy pinnoille) sekä savipinnoille.
Kalkkimaali kestää lämpöä hyvin ja soveltuu siksi myös esimerkiksi takan käsittelyyn.
Kalkkimaalilla voi maalata luonnollisesti aikaisemmin kalkkimaalilla maalattuja pintoja.
Kalkkimaaleilla voi maalata myös paperitapettien päälle. Pääsääntöisesti kalkkimaalit eivät sovellu puupintojen maalaamiseen. Kalkkimaali muodostaa kovan kivimäisen pinnan joka ei kestä puun kosteuselämistä.


title: Kalkkimaali

text:
Kalkkimaali on valmistettu märkäsammutetusta kalkista ja vedestä. Markkinoilla on myös moderneja versioita kalkkimaalista
jotka ovat tehty helppokäyttöisemmiksi kuin perinteinen kalkkimaali. Niissä on usein muita mineraalisia täyteaineita kuten kaoliini, liitu ja selluloosa.


title: Kalkkimaali

text: Huomaa että osa markkinoilla olevista kalkkimaaleista eivät ole kalkkimaalia "kalkkimaali" nimestään huolimatta. Aidon kalkkimaalin tunnistaa syövyttävää varoitusmerkistä joka on kaikissa aidoissa kalkkimaaleissa koska maalin ph on erittäin korkea. Aito kalkkimaali ei myöskään tarvitse säilöntäaineita tai muita kemikaaleja.


title: Kalkkimaali

text: Puhdista pinnat liasta, pölystä ja suoloista. Irtonainen lika on suositeltavinta puhdistaa kuivana kevyesti pehmeällä harjalla ilman hankausta. Pese homehtuneet, sammaloituneet ym. pinnat homeenpoistolla käyttöohjeen mukaisesti. Maalattavan pinnan on oltava ehjä ja puhdas myös orgaanisista maaleista. Sementtivahvat laastit eivät sovellu kalkkimaalin alustaksi. Poista irtonainen ja alustassaan huonosti kiinni oleva kalkkimaali teräsharjauksella (harjakset oltava pehmeitä ruostumattomasta teräksestä tai messingistä) tai korkeapainepesulla niin, ettei ehjä alusta vaurioidu. Tee mahdolliset rappauspaikkaukset ympäröivän rappauksen koostumusta vastaavalla laastilla ympäröivän pinnan tasoon ja karkeuteen.


title: Kalkkimaali

text: Suojaa maalaamattomiksi tarkoitetut pinnat, esim. ikkunat, metalli- ja luonnonkivipinnat huolellisesti työn ajaksi.


title: Kalkkimaali

text: Kalkkimaalia voidaan levittää käyttötarkoituksesta riippuen pensselillä,jota kutsutaan kalkkiharjaksi tai kalkkihakkuriksi. Maalausvälineet pestään maalauksen jälkeen puhtaaksi vedellä.


title: Kalkkimaali

text: Kalkkimaalit voidaan sävyttää kalkinkestävillä maaväripigmenteillä. Markkinoilla on olemassa myös täysvärjättyä kalkkimaalia, jota voidaan sekoittaa valkoiseen kalkkimaaliin oikean värisävyn aikaansaamiseksi. Kalkkimaalin sävytyksessä käytetään yleisimmin epäorgaanisia maavärejä. Keinotekoisesti valmistetut pigmentit eivät ole niin hyviä (esim. punainen rautaoksidi muuttuu jo muutamassa vuodessa marjapuuron väriseksi). Kalkkimaaleja ei voida sävyttää tavallisten sävykarttojen mukaan sävytyskoneella.


title: Kalkkimaali

text: Kultaokra on eniten käytetyin, sitä voidaan käyttää niin yksinään kuin yhdessä muiden pigmenttien kanssa. Kirkkaat sävyt eivät sovellu kalkkimaalin sävytykseen. Vihreistä kromioksidivihreä on ainoa sävytykseen käyvä pigmentti, sinisistä taas koboltin sininen on käytössä todettu kestävimmäksi. Valitettavasti on myös sekoituksia, jotka eivät sovellu maalin sävytykseen. Oksidimusta ja kimrööki on sekoitettava todella huolellisesti sillä näillä on taipumus erottua maalista. Maalarin valkoinen saadaan luonnon umbralla. Muitakin vaihtoehtoja on toki, mutta niissä joudutaan käyttämään kahta tai kolmeakin pigmenttiä.


title: Kalkkimaali

text: Sävyttäminen aloitetaan sekoittamalla kuivat jauhepigmentit kalkkiveteen löysäksi tahnaksi noin 2 vuorokautta ennen käyttöä. Tahna voidaan tarvittaessa siivilöidä jos pigmentit eivät ole kunnolla sekoittuneet.


title: Kalkkimaali

text: Kalkkimaalia alettiin 1960-luvulla sävyttää muovimaalin kantasävyillä, puna- ja keltamultasävytykset tehtiin helppouden ja edullisuuden vuoksi entiseen tapaan. Myös pastavärisävytyksiä kokeiltiin, mutta ne epäonnistuivat poikkeuksetta maalin emäksisyyden ja liian heikon auringon UV-säteiden kestävyyden vuoksi.


title: Kalkkimaali

text: Kalkkitahnassa kuiva-ainesprosentti on noin puolet ja sitä pidetään laskennallisena perusteena. Siihen voidaan sekoittaa 80-100g kuivia pigmenttejä kiloa kohti. Jos pigmenttiä on liikaa niin sateella maali valuu ja tehty työ on lyhytikäinen. Sävytyksen onnistuminen on kiinni kalkkitahnan ja pigmenttien laadusta. Pigmenttien laatu on kuitenkin heikentynyt raskasmetallien poiston myötä eikä kaikkia sävyjä pystytä enää valmistamaan.


title: Twilight: 2000

text: Twilight: 2000 on kolmannen maailmansodan jälkeiseen aikaan sijoittuva tieteisroolipeli, jonka on julkaissut Game Designers' Workshop. Suomalaiset tekijät ovat julkaisseet peliin kolme lisäsääntökirjaa, jotka käsittelevät erikoisjoukkoja, Pohjoismaita ja Kööpenhaminaa. Säännöt ovat realistiset.


title: Twilight: 2000

text: Pelin seikkailut sijoittuvat tyypillisesti ydinsodan jälkeiseen Keski-Eurooppaan. Pelaajat voivat yleensä valitsevat haluavatko hahmojensa jatkavan sotaa, yrittävän päästä kotiinsa tai toimivan palkkasotureina. GDW:n viimeisessä, vuonna 1993 julkaistussa versiossa, Neuvostoliiton vallankaappausyritys 1991 päättyi Boris Jeltsinin surmaamiseen KGB:n agenttien toimesta ja kommunistihallinnon jatkumiseen.


title: Arnold Schalin

text: Elias Arnold Schalin (21. helmikuuta 1887 Uusikaarlepyy – 21. toukokuuta 1975 Uppsala) oli suomalainen kirkkoherra ja ruotsin kielellä kirjoittanut kristillinen kirjailija.


title: Arnold Schalin

text: Schalinin vanhemmat olivat Uudenkaarlepyyn opettajaseminaarin johtaja Zacharias Schalin ja Alma Helena Montin.. Hän pääsi ylioppilaaksi Turun klassillisesta lyseosta 1906. Schalin suoritti teologian erotutkinnon 1911 ja hänet vihittiin papiksi samana vuonna.


title: Arnold Schalin

text: Schalin oli Bergön kirkkoherrana 1917–1920 ja Loviisan kirkkoherrana 1920–1957. Hän sai rovastin arvon 1935. Schalin oli mukana juutalaislähetyksen toiminnassa ja hän lähti syksyllä 1912 vaimonsa ja diakonissa Ester Juveliuksen kanssa Itävalta-Unkarin alueella sijainneeseen Czernowitziin harjoittamaan lähetys- ja avustustyötä paikallisen juutalaisväestön keskuudessa. Tämä työ jatkui aina ensimmäisen maailmansodan puhkeamiseen saakka. Schalin oli mukana perustamassa Suomen Karmel-yhdistystä vuonna 1949 ja toimi yhdistyksen varapuheenjohtajana.


title: Arnold Schalin

text: Arnold Schalin oli naimisissa 1912–1951 Verna Maria Andersinin (k. 1951) kanssa. Heidän tyttärensä oli arkkitehti Ebba-Stina Schalin-Hult. Schalinin veli oli kuvanveistäjä ja taidemaalari Teodor Schalin.


title: Protaktinium(IV)kloridi

text: Protaktinium(IV)kloridi PaCl ("protaktiniumtetrakloridi") on harvinaisen aktinoideihin kuuluvan alkuaine protaktiniumin yhdiste kloorin kanssa, jossa kloori esiintyy hapetusluvulla −I ja protaktinium +IV. Se muodostaa keltavihreitä tetragonaalisia kiteitä, joilla on sama rakenne kuin uraanitetrakloridilla UCl (hilavakiot a = 837,7 ja c = 747,9 pm). Sitä voidaan valmistaa pelkistämällä protaktinium(V)kloridia vedyllä tai alumiinilla 400 °C lämpötilassa:


title: Protaktinium(IV)kloridi

text: Toinen tapa on protaktinium(IV)oksidin reaktio hiilitetrakloridin kanssa 500 °C lämpötilassa.


title: Protaktinium(IV)kloridi

text: Yhdistettä syntyy myös protaktiniumoksikloridin hajotessa 575 °C lämpötilassa tyhjiössä:


title: Protaktinium(IV)kloridi

text: Protaktiniumtetrakloridi liukenee epäorgaanisiin happoihin ja muodostaa asetonitriilin kanssa kompleksin PaCl·4CHCN.


title: Protaktinium(IV)kloridi

text: Koska protaktinium on erittäin harvinaista, myrkyllistä ja radioaktiivista, myöskään protaktiniumkloridilla ja muilla sen yhdisteillä ei ole juuri mitään käyttötarkoituksia puhtaan tieteellisen tutkimuksen ulkopuolella.


title: Oatly

text: Oatly AB on ruotsalainen elintarvikeyritys, joka tuottaa, kehittää ja valmistaa kaurapohjaisia tuotteita ilman maitoa ja soijaa. Kaikissa tuotteissa on vähemmän kuin 100 ppm (100 mg/kg per tuote) gluteenia vehnästä, ohrasta tai rukiista. Se on rinnastettavissa tuotteisiin, joihin saa merkitä ”erittäin alhainen gluteenipitoisuus” ja jotka saavat sisältää korkeintaan 100 ppm gluteenia.


title: Oatly

text: Oatlyn tuoteperheeseen kuuluu kaurajuomia, kaurajogurtteja, kaurajäätelöitä, aamiais- ja välipalajuomia sekä maidottomia vaihtoehtoja ruuanlaittoon.


title: Oatly

text: Tuotemerkki Oatly lanseerattiin vuonna 2001 ja perustui Lundin yliopistossa tehtyyn ruotsalaistutkimukseen. Oatlyn käyttämä ja patentoima entsyymiteknologia kopioi luonnon omaa prosessia, joka tekee kuitupitoisesta kaurasta ravintopitoista juomaa.


title: Oatly

text: Pääkonttori on Etelä-Ruotsissa Malmössa,ja tuotannon ja kehittelyn keskus sijaitsee Landskronassa. Oatlyn tuotteita on saatavilla yli 20 maassa Euroopassa ja Aasiassa.


title: Oatly

text: Kaikki tuotteet on valmistettu ruotsalaisesta kaurasta. Oatlyn luomutuotteiden sisältämä kaura lannoitetaan luujauholla. Syynä on se, että KRAV, joka määrää säännöt ruotsalaiselle luomuviljelylle, ei salli kaupallisten lannoitteiden käyttöä luomuviljelyssä. Osassa Oatlyn tuotteista käytetään palmuöljyä. Niitä ovat vaniljakastikkeet, jäätelöt, fraichet ja påMackan.


title: Tuhatkaunokit

text: Tuhatkaunokit ("Sedmikrásky") on Věra Chytilován ohjaama tšekkoslovakialainen komediaelokuva vuodelta 1966. Chytilová laati myös elokuvan käsikirjoituksen yhdessä Ester Krumbachován ja Pavel Juráčekin kanssa. Kokeellinen ja kapinallinen elokuva kertoo kahdesta keppostelevasta teinitytöstä, molemmat nimeltään Marie. Kaksi vuotta ennen Prahan kevättä valmistunut elokuva kiellettiin kotimaassaan ”normien vastaisen toiminnan kuvaamisesta”.


title: Tuhatkaunokit

text: Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi "Tuhatkaunokit" kaikkien aikojen sadan parhaan komedian listalle.


title: Teehibiskus

text: Teehibiskus ("Hibiscus sabdariffa") on tropiikissa kasvava kukkiva pensas. Sen kukkien verhiötä käytetään tuoreena salaateissa ja kypsennettyinä leivonnaisissa ja jälkiruoissa. Myös kasvin nuoria lehtiä ja siemeniä käytetään ravinnoksi.


title: Teehibiskus

text: Teehibiskus alkujaan kotoisin Länsi- ja Keski-Afrikasta, mutta sitä kasvatetaan eri puolilla maailmaa.


title: Polaris Business Park

text: Polaris Business Park on vuonna 2008 valmistunut yrityspuisto Espoon Leppävaarassa. Yrityspuistossa on kolme toimistotaloa ja yksi pysäköintitalo. Viimeisin talo valmistui 2011. Polarin Business Parkin kokonaisuudesta on vielä rakentamatta kaksi rakennusta.


title: Polaris Business Park

text: Rakennuksissa on työpisteitä noin 1300 hengelle per talo. Yrityspuisto sijaitsee osoitteessa Itsehallintokuja 6.


title: Kompleksi

text: Kompleksi voi tarkoittaa:


title: Quartetto Business Park

text: Quartetto Business Park on vuosina 2001-2012 rakennettu yrityspuisto Espoon Leppävaarassa. Yrityspuistossa on yhdeksän toimistotaloa, joissa toimii noin 70 yritystä. Rakennusten suunnittelussa on ollut mukana arkkitehtitoimisto Larkas & Laine.


title: Quartetto Business Park

text: Yrityspuiston rakennukset sijaitsevat Linnoitustiellä.


title: Bogdanoff

text: Bogdanoff on sukunimi, joka on muun muassa seuraavilla suomalaisilla henkilöillä:


title: Spektri Business Park

text: Spektri Business Park on vuosina 1991–1998 rakennettu Suomen ensimmäinen yrityspuisto Espoon Pohjois-Tapiolassa Kehä I varrella. Yrityspuistossa on viisi toimistotaloa, joissa on työpisteitä 1600 hengelle ja tilat 80 yritykselle. Rakennukset on suunnitellut arkkitehtitoimisto Simo Järvinen sekä Optiplan Oy.


title: Spektri Business Park

text: Yrityspuiston osoite on Metsänneidonkuja 10.


title: Tuberosa

text: Tuberosa ("Polianthes tuberosa") on monivuotinen parsakasvien heimoon kuuluva kasvi, josta saadaan hajuvesien raaka-ainetta.


title: Tuberosa

text: Tuberosa kukkii loppukesästä. Sillä on suuret, tuoksuvat, valkoiset kukat, jotka puhkeavat yli metrin muttaisen kukkavarren päähän. Lehdet muistuttavat ruohomätästä.


title: Aurinkotuulessa

text: Aurinkotuulessa on suomalaisen popduon Elviira & Raken 9. kesäkuuta 2017 julkaistu ensimmäinen albumi. Albumi julkaistiin vain digitaalisessa muodossa, eikä siitä siten julkaistu lainkaan CD-painosta.


title: Se parhaiten nauraa

text: Se parhaiten nauraa ("Le Dîner de cons") on Francis Veberin käsikirjoittama ja ohjaama ranskalainen komediaelokuva vuodelta 1998. Se perustuu Veberin omaan näytelmään, jota on esitetty suomeksi nimillä "Joka toiselle kuoppaa kaivaa" ja "Se parhaiten nauraa...! ".


title: Se parhaiten nauraa

text: Yläluokkaisella ja varakkaalla seurueella on tapana pitää illalliskutsuja, jonne jokainen kutsuu tyhmimmän ihmisen jonka löytää kertomaan itsestään ja harrastuksestaan. Jälkeenpäin äänestetään voittajasta, ääliömäisimmän tyypin löytäneestä, ja pilaillaan vieraan kustannuksella. Nyt kustantaja Pierre Brochant (Thierry Lhermitte) on ”ääliönetsijän” avulla löytänyt vieraakseen tulitikuista nähtävyyksien pienoismalleja rakentavan valtiovarainministeriön virkamiehen François Pignonin (Jacques Villeret). Samana päivänä Brochant saa ensin golfkentällä noidannuolen ja joutuu vielä vaimonsa hylkäämäksi vähän ennen kuin Pignon saapuu. Brochant tarvitseekin nyt Pignonin apua asioidensa selvittämisessä, mutta tämä tekee kaiken mahdollisen Brochantin kannalta väärin. Pignonille paljastuu Brochantin veronkiertoasioita, ja Pignon kutsuu paikalle verotarkastajan. Brochant saa maistaa omaa lääkettään kaikkien typerien virheidensä vähitellen paljastuessa.


title: Se parhaiten nauraa

text: Elokuva sai kuusi César-ehdokkuutta, joista palkinnon voittivat Daniel Prévost ja Jacques Villeret rooleistaan ja Veber käsikirjoituksestaan.


title: Se parhaiten nauraa

text: Vuonna 2017 BBC:n äänestyksessä 253 eri puolilta maailmaa olevaa kriitikkoa valitsi elokuvan kaikkien aikojen sadan parhaan komedian listalle.


title: Se parhaiten nauraa

text: Jay Roach ohjasi tarinasta englanninkielisen muunnelman "Dinner for Schmucks", joka sai ensi-iltansa vuonna 2010. Sen pääosia näytelevät Steve Carell ja Paul Rudd. Sitä on esitetty Suomessa Sub ja Ava-kanavilla 2014 ja 2015.


title: Yhdystie 3002

text: Yhdystie 3002 on Hämeenkyrön Kyröskoskelta Ylöjärvelle kulkeva yhdystie. Tien pituus on 4,3 kilometriä.


title: Yhdystie 3002

text: Tie saa alkunsa valtatien 3 risteyksestä. Ensin tie läpäisee Tippavaaran teollisuusalueen. Tippavaaran jälkeen tie jatkaa kohti pohjoista jonka jälkeen tie saapuu Kyröskosken keskustaan. Sieltä tie jatkaa Kyron paperi- ja kartonkitehtaan ohi kohti Ylöjärveä. Tie päättyy Ylöjärvellä seututielle 249.


title: Yhdystie 3002

text: Tie kulkee ensin valtatieltä 3 Valtakadulle nimellä "Häijääntie". Sieltä tie kulkee Kyrönkadun ja Valtakadun risteykseen nimellä "Valtakatu". Vilpeeseen asti tie kulkee nimellä "Koskitie". Vilpeen kohdalla tien nimi muuttuu "Viljakkalantie"ksi. Hämeenkyrön ja Ylöjärven rajalla tie muuttuu "Kyröskoskentie"ksi.


title: Rhadét

text: Rhadét (myös nimillä Ê Đê, Ede, Rade) ovat etninen ryhmä Vietnamin keskisellä ylänköalueella ja Kambodžassa. Rhadét ovat yksi alueen monesta eri ryhmästä, jotka tunnetaan yhdessä ylätermillä degat tai montagnard. Vietnamin sodan aikana rhadét taistelivat kommunisteja vastaan ja jatkoivat sissisotaa vuoteen 1992 saakka. Vietnamin sodan seurauksena rhadéja asuu nykyisin myös Yhdysvalloissa.


title: Rhadét

text: Rhadéjen puhuma rhadén kieli kuuluu austronesialaisiin kieliin ja se on sukua chamien puhumalle tšamin kielelle. On mahdollista, että rhadéjen edeltäjät muuttivat nykyisille alueilleen Vietnamin rannikolta vietnamilaisten siirtolaisten tieltä 900-luvun jälkeen. Vietnamin jakautuessa Pohjois- ja Etelä-Vietnamiin Etelä-Vietnam uudelleenasutti tuhansia vietnamilaisia keskiselle ylängölle, mikä herätti vastustusta paikallisessa väestössä. Vietnamin sodan aikana CIA pelkäsi tämän johtavan alueen heimot kommunistien puolelle. CIA aloitti tämän torjumiseksi CIDG-ohjelman, jolla suojeltiin paikallisia kyliä kommunisteilta aseistamalla ja kouluttamalla paikallisia. Ensimmäinen CIDG-ohjelma aloitettiin Buon Enao -rhadékylässä vuonna 1961 ja seuraavan vuoden lopulla ohjelmaan oli liittynyt noin kolmasosa kaikkiaan 100 000–140 000 Vietnamin rhadésta. Myöhemmin näissä joukoissa palvelleet perustivat järjestön Front Unifié de Lutte des Races Opprimées (1965), jonka tarkoituksena oli taistella Etelä-Vietnamia ja sen uudelleenasutuspolitiikkaa vastaan. 1965 kapinoi vuosina 1964 ja 1965, mutta järjestöä saatiin neuvottelujen kautta liittymään Etelä-Vietnamin alueellisiin joukkoihin kommunisteja vastaan. FULRO jatkoi toimintaansa kommunistien voitettua Vietnamin sodan ja sen viimeiset taistelijat evakuoitiin Kambodžasta vasta vuonna 1992. Sodanaikaisten rhadéjen ja amerikkalaisten välisten suhteiden takia rhadéista tuli toiseksi suurin Vietnamilainen etninen ryhmä Yhdysvalloissa. Vuoteen 1989 mennessä enää noin kolmasosa rhadéista asui perinteisissä kylissään Vietnamin painostaessa paikallisia muuttamaan vietnamilaisiin kyliin. Kiistat uskonvapaudesta ja maan omistuksesta ovat johtaneet yhteenottoihin vuosina 2001 ja 2004.


title: Rhadét

text: Historiallisesti rhadéjen pääelinkeino on ollut kaskiviljely. Pääasiallinen viljelykasvi oli riisi, jonka lisäksi myöhemmin ovat vallanneet alaa myös maissi, pippurit ja cashew-pähkinät. Ranskan siirtomaa aikana alueelle tulivat myös kahvi ja luonnonkumi. Michelin pyrki perustamaan alueelle suuria kumiplantaaseja ja rhadét tulivat tunnetuksi niillä työskentelystä kieltäytymisellä. Rhadéjen ja muiden heimojen vastarinta pakotti maanomistajat lopulta hylkäämään suunnitelmat kumiplantaaseista keskisellä ylängöllä. Osa rhadéista kasvattaa kanoja, vuohia, hanhia ja muita kotieläimiä. Myös metsästyksellä ja keräilyllä saadaan vaihtelua ruokavalioon.


title: Rhadét

text: Rhadéjen yhteiskunta on matrilineaarinen. Perheen lapset saavat äitinsä sukunimen ja aviopuolisoiden avioituessa mies muuttaa tavallisesti vaimonsa taloon työskennellen vaimonsa perheen omistamalla maalla. Rhadét ovat perinteisesti asuneet pitkätaloissa, joilla voi olla pituutta 30 metriä. Aina perheen tyttären avioituessa pitkätaloa pidennetään uuden parin tiloiksi. Talon jokaisella tällaisella osalla on oma ulko-ovi. Talot on rakennettu maasta kohoaville paaluille, joiden alla voidaan säilyttää esimerkiksi puuta, ruokaa tai kotieläimiä suojassa sateelta. Kylissä on tavallisesti useita pitkätaloja ja kyliä ympäröi raivattu metsäaukea, jonka tarkoituksena on suojata kylää villieläimiltä ja etenkin tiikereiltä.


title: Rhadét

text: Rhadéjen perinteiseen uskoon kuuluvat useat eri jumaluudet, joihin liittyy erilaisia rituaaleja. Myös esi-isiä kunnioitetaan rituaalein. Tärkeimmät jumaluudet liittyvät eri tavoin maatalouteen ja etenkin riisin kasvatukseen. Kuolleet haudattiin mataliin hautoihin, jotta kuolleen henki saattoi paeta ja haudat ympäröitiin puukaiverruksin sen suojelemiseksi muilta hengiltä. Puiden joissa oli köynnöskasveja, linnunpesiä tai ampiaispesiä uskottiin sisältävän henkiä ja ne eivät kelvanneet talojen rakennusmateriaaliksi. Kristinusko saapui Vietnamin keskiselle ylängölle ranskalaisten roomalaiskatolilaisten ja amerikkalaisten protestanttisten kirkkojen lähetyssaarnaajien mukana 1800-luvulla. Merkittävä osa rhadéista liittyi etenkin protestanttisiin evankelikalisiin kirkkoihin Vietnamin yhdistyttyä Vietnamin sodan jälkeen.


title: Piiskaherne

text: Piiskaherne ("Spartium junceum") on hernekasveihin kuuluva keltakukkainen pensas.


title: Piiskaherne

text: Piiskaherne on monivuotinen pieni pensas, joka voi kasvaa 3 metriä korkeaksi Sen oksat ovat vihreät ja vahapintaiset ja kasvavat pystysuorassa. Lehtiä on harvassa. Ne ovat kapeita ja 1–3 cm pitkiä. Tuoksuvien kukkien halkaisija on noin 2,5 cm. Siemenet kehittyvät 5–10 cm pitkiin palkoihin.


title: Piiskaherne

text: Kasvi on alkujaan kotoisin Välimeren seudulta.


title: Salametsästäjä (kirja)

text: Salametsästäjä ("Die Again", 2014) on Tess Gerritsenin kirjoittama jännitysromaani. Salametsästäjä on 11. osa Gerritsenin kirjoittamaa Rizzoli & Isles -kirjasarjaa, jonka pohjalta on myöhemmin tuotettu samanniminen rikosdraamasarja. Kirjan on suomentanut Ilkka Rekiaro ja sen julkaisi suomeksi Otava vuonna 2015.


title: Salametsästäjä (kirja)

text: Kirjan tapahtumat alkavat Botswanassa, jonne lontoolainen kirjakauppias Millie on lähtenyt luontosafarille yhdessä miehensä Richardin kanssa. Millien unelmana ei alun perinkään ollut lähteä keskelle villiä luontoa ja tarinan edetessä tämä tunne vahvistuukin entisestään. Onneksi on komea matkaopas Johnny, joka on luotsannut matkailijoitaan urheasti läpi viidakon vaarojen. Mukavat iltanuotiot ja yhteishenki alkavatkin pian rakoilla, kun leirillä alkaa todella tapahtua: yksitellen toinen toistaan seurueen jäsenistä löydetään villieläinten raatelemana. Matkailijat alkavat syyttelemään toisiaan ja välit seurueen välillä kiristyvät. Lopulta kaikki paitsi Millie päätyvät syyllistämään Johnnya, joka lopulta jättääkin joukon oman onnensa nojaan. Milliellekin selviää lopulta miehensä todellinen luonne ja Millie päätyy luottamaan Johnnyyn enemmän kuin omaan mieheensä.


title: Salametsästäjä (kirja)

text: Tarinan toinen puoli kuvastaa Bostonia, rikostutkijoiden Mauran ja Janen kotikaupunkia, jossa ollaan myös tekemisissä kissapetojen kanssa, kun kuuluisa metsästäjä ja eläintentäyttäjä Leon Gott löytyy autotallistaan raa’an rituaalimurhan uhrina. Lisäksi paikallisessa eläintarhassa tapahtuu samoihin aikoihin salaperäinen tapaturma, kun leopardi raatelee yhden eläintarhan työntekijöistä kuoliaaksi. Ja eikä aikaakaan, kun tutkijat ymmärtävät olevansa kylmäverisen sarjamurhaajan jäljillä. Jollain oudolla tavalla myös tämä kuuluisa Botswanan murhanäytelmäksi muodostunut safari näyttää liittyvän Bostonin murhiin.


title: Meidän herrojen kesken

text: Meidän herrojen kesken ("Design for Living") on Ernst Lubitschin tuottama ja ohjaama yhdysvaltalainen komediaelokuva vuodelta 1933. Noel Cowardin näytelmään perustuvan elokuvan on käsikirjoittanut Ben Hecht, ja sen pääosia näyttelevät Fredric March, Gary Cooper ja Miriam Hopkins.


title: Meidän herrojen kesken

text: Näytelmäkirjailija (March) ja taiteilija (Cooper) rakastuvat Pariisissa samaan amerikkalaistyttöön Gildaan (Hopkins). Kolmikko muuttaa yhteen, mutta tyttö avioituukin tylsän esimiehensä (Edward Everett Horton) kanssa. Tätä ei kestä kauan, kun kolmikko juonittelee Gildalle avioeron ja muuttaa jälleen asumaan yhteen.


title: Meidän herrojen kesken

text: "Meidän herrojen kesken" oli Yhdysvalloissa yksi elokuvavuoden 1933 kymmenestä tuottoisimmasta ensi-illasta.


title: Meidän herrojen kesken

text: Vuonna 2017 BBC:n äänestyksessä 253 eri puolilta maailmaa olevaa kriitikkoa valitsi elokuvan kaikkien aikojen sadan parhaan komedian listalle.


title: Hurrikaani Harvey

text: Hurrikaani Harvey oli vuoden 2017 kahdeksas nimetty trooppinen myrsky ja kolmas hurrikaani Atlantin hurrikaanikaudella. Viisiportaisella Saffirin-Simpsonin hurrikaaniasteikolla se luokiteltiin tasolle neljä, kun se iskeytyi Yhdysvaltain Texasin rannikolle 26. elokuuta.


title: Hurrikaani Harvey

text: Hurrikaani aiheutti Texasissa suuria tulvia, joissa menehtyi ainakin 70 ihmistä. Erityisesti Houstonin suurkaupunkialue kärsi tulvista. Harvey aiheutti tuhoja myös Karibialla ja Etelä-Amerikan pohjoisosissa. Guyanassa kuoli yksi ihminen talon sortuessa.


title: Hurrikaani Harvey

text: Harvey on voimakkain Yhdysvalloissa vaikuttanut myrsky vuoden 2005 hurrikaani Katrinan jälkeen. Neljännen kategorian myrskyjä ei ole iskenyt rannikolle sitten hurrikaani Charleyn vuonna 2004. Harveyn vaikutusalueella asuu jopa 5,8 miljoonaa ihmistä. Alue on tärkeä myös Yhdysvaltojen öljynjalostuksen kannalta.


title: Hurrikaani Harvey

text: Harvey kehittyi säähäiriöstä, joka havaittiin matalapaineen yhteydessä Afrikan länsirannikolla lähellä Kap Verdeä 13. elokuuta. Se kehittyi trooppiseksi myrskyksi ja ohitti Barbadoksen ja muita Karibian saaria 17.–18. elokuuta. Sen jälkeen se heikkeni tavalliseksi trooppiseksi matalapaineeksi ja jatkoi kulkuaan länteen. Meksikonlahden lämpimät vedet antoivat energiaa myrskyn uudelle voimistumiselle. Se saavutti hurrikaanivoimakkuuden torstai-iltana 24. elokuuta, ja jo perjantaina iltapäivällä se oli voimakas eli kolmannen luokan hurrikaani Saffirin-Simpsonin asteikolla, ja illalla se nousi vielä neljänteen luokkaan.


title: Hurrikaani Harvey

text: Kovimmat mitatut tuulet olivat 59 m/s (132 mph), mutta monet sääasemat särkyivät tuulen kourissa, eikä pahimpia tuulia saatu mitattua.


title: Hurrikaani Harvey

text: Sen jälkeen, kun Harvey luokiteltiin tuulten heikkenemisen takia enää vain trooppiseksi myrskyksi, sen sateet aiheuttivat pahoja tulvia Houstonissa ja sen ympäristössä. Suurimmat mitatut sademäärät olivat noin 1 300 mm.


title: Hurrikaani Harvey

text: Hurrikaani Harveyn nostattamat voimakkaat tuulet ja rankkasateet aiheuttivat tuhoja Karibialla, Etelä-Amerikan pohjoisrannikolla ja Yhdysvaltain Meksikonlahden rannikolla.


title: Hurrikaani Harvey

text: Myrsky aiheutti vahinkoja Karibialla Barbadosissa, Saint Vincent ja Grenadiineilla ja Dominicalla 17.–18. elokuuta 2017. Barbadoksella tuulet ja sateet aiheuttivat tulvia saaren pohjoisosiin ja sähkökatkoksia koko saarelle vahingoittaen useita taloja ja siltoja. St. Vincent ja Grenadiineilla sekä Dominicalla myrsky aiheutti tulvia ja maanvyöryjä useilla saarilla mutta merkittäviä vaurioita vain kahdelle talolle Saint Vincentin saarella.


title: Hurrikaani Harvey

text: Etelä-Amerikan pohjoisrannikon Guyanassa myrsky aiheutti yhden ihmisen kuoleman ja vahinkoja useille taloille Cuyuni-Mazarunin alueella Jawallan kylässä 18. elokuuta. Neljä taloa tuhoutui täysin, ja eräs 29-vuotias nainen kuoli talon sortuessa hänen päälleen.


title: Hurrikaani Harvey

text: Hurrikaani Harvey rantautui 26. elokuuta Meksikonlahdelta Yhdysvaltoihin Texasin osavaltion Rockportiin ollessaan voimakkaimmillaan eli asteikon tasolla neljä. Myrsky aiheutti Yhdysvalloissa miljardien dollarien vahingot ja ainakin 70 ihmisen kuoleman. Myrskyn liikkuessa itään myös Louisianan osavaltioon julistettiin hätätila 28. elokuuta.


title: Hurrikaani Harvey

text: Myrskytuulet aiheuttivat tuhoja Texasin rannikolla 26. elokuuta. Seuraavina päivinä Harvey heikkeni huomattavasti voimakkaasta hurrikaanista trooppiseksi myrskyksi. Myrskyn tuomat rankkasateet aiheuttivat senkin jälkeen laajoja tulvia eri puolilla Texasia. Tulvat aiheuttivat laajoja vahinkoja erityisesti Houstonin suurkaupunkialueella. Satoja tuhansia alueen ihmisiä pyydettiin vapaaehtoisesti evakuoitumaan alavilla mailla sijaitsevista kodeistaan, ja tuhansia jouduttiin pelastamaan veden ympäröimistä taloista ja katoilta.


title: Hurrikaani Harvey

text: Syyskuun 4. päivään mennessä vahvistetuista 60 kuolemantapauksesta 30 tapahtui Harrisin piirikunnassa Houstonin esikaupunkialueella. Lukuun sisältyy myös ihmisiä, jotka menettivät henkensä sähkökatkojen sammuttaessa elintoimintoja ylläpitäviä laitteita ja estäessä ambulanssien saapumisen sydänkohtauksen saaneiden potilaiden luo.


title: Pakistanin kansalliskirjasto

text: Pakistanin kansalliskirjasto (, , lyh. NLP) on vuonna 1951 perustettu Pakistanin kansalliskirjasto, joka toimii Islamabadssa.


title: Pakistanin kansalliskirjasto

text: Vuonna 1954 maan kansalliskirjasto yhdistettiin Karachissa sijainneen Liaquatin muistokirjastoon, ja kirjaston uudeksi nimeksi tuli Liaquatin kansalliskirjasto. Pakistanin pääkaupungin siirtyminen Islamabadiin aiheutti kirjaston uuden jaon kahtia, ja Lianquatin muistokirjasto perustetiin uudelleen.


title: Pakistanin kansalliskirjasto

text: Suunnitelma uuden kansalliskirjaston rakentamiseksi Islamabadiin esitettiin 1963. Kansalliskirjaston rakentamishanke hyväksyttiin huhtikuussa 1980 ja rakennustyöt pääsivät alkuun 1982. Kirjastorakennus valmistui pääosin kesäkuussa 1988, ja henkilökunta muutti rakennukseen vielä samana vuonna. Kansalliskirjasto avattiin yleisölle pääministeri Mion-ud-Din Ahmad Qureshin johdolla 24. elokuuta 1993. Kirjasto on pääministerin kanslian (sihteeristön) viereinen rakennus. Kirjastorakennuksessa on neljä kerrosta ja sen pinta-ala on noin 15 686 neliömetriä (168 844 neliöjalkaa).


title: Pakistanin kansalliskirjasto

text: Vuoden 1971 sodan aikana kirjaston kokoelmat ohenivat merkittävästi Bangladeshin (aiempi Itä-Pakistan) perustamisen myötä, jolloin osa keskeisestä aineistsosta siirrettiin Bangladeshiin.


title: Kylävuoren Kaiku

text: Kylävuoren Kaiku on vuonna 1993 perustettu kurikkalainen pesäpalloseura. Kaiku pelaa kaudella 2018 Pohjanmaan piirin aluesarjassa. Seura on pelannut kaudella 2003 pesäpallon toiseksi korkeimmalla sarjatasolla, Ykköspesiksessä ja kausina 2001-2002 ja 2004 kolmanneksi korkeimmalla sarjatasolla Suomensarjassa.


title: Gelem, gelem

text: Gelem, gelem () tai toiselta nimeltään Opre, roma! ("Nouskaa, romanit!") on romanien maailmankongressin valitsema romanien kansallislaulu.


title: Gelem, gelem

text: Kappaleen sävelmä perustuu perinteiseen kansanmusiikkiin Sen melodiaa esitettiin Kaakkois-Euroopassa jo 1900-luvun alussa. Alkuperäiset sanat laululle kirjoitti Žarko Jovanović, jolle laulun tekstin tekijänoikeudet on merkitty vuonna 1949 ja sitä käytettiin vuoden 1967 elokuvassa Onnelliset mustalaiset ("Skupljači perja"). Laulu valittiin Jovanovićin ja Ján Cibuľan uudelleen sanoittamana romanien kansallislauluksi romanien maailmankongressissa Orpingtonissa vuonna 1971. Kongressi oli ensimmäinen romanien maailmankongressi ja siellä päätettiin myös romanien lipun käyttöönotosta.


title: Gelem, gelem

text: Laulun sanat kertovat miehestä, joka vaeltaa ensin onnellisena perheensä kanssa. Miehen hankkiessa elantoaan ja perheen ollessa leiriytyneenä kylän ulkopuolelle miehen perheen surmaa mustaksi legioonaksi kutsuttu armeija. Laulussa mies ikävöi perhettään toivoen tapaavansa heidät vielä ja kehottaa maailman romaneja heräämään. Laulua esitetään eri puolilla maailma esimerkiksi kansainvälisenä romanipäivänä. Laulun syntyalueella ovat suosittuja myös laulun epäviralliset sanoitukset ja melodiat. Suomessa laulun käyttö on lisääntynyt 1990-luvun lopulta lähtien.


title: Juvan Pallo

text: Juvan Pallo oli vuosina 1950–1998 toiminut juvalainen pesäpalloseura. Juvan Pallo nousi Superpesikseen vuonna 1996 ja pelasi korkeimmalla sarjatasolla kauteen 1998 asti.


title: Juvan Pallo

text: Vuonna 1998 joukkue oli osallisena pesäpallon sopupeliskandaalissa, kun 13. elokuuta pelattu ottelu Siilinjärven Pesistä vastaan paljastui sopupeliksi. Juvan Pallon pelaajat Juha Wiberg ja Jouni Heinikangas sekä pelinjohtaja Hannu Manninen saivat myöhemmin petostuomiot. Sopupeliskandaalin myötä seura ajautui vaikeuksiin ja lopetti toimintansa.


title: Silkkiheinä

text: Silkkiheinä ("Imperata cylindrica") on monivuotinen heinäkasvi, jonka punasävyisiä lajikkeita kasvatetaan koristekasveina. Tällainen koristeheinänä käytettävä lajike on esimerkiksi hurmesilkkiheinä ("Imperata cylindrica" 'Rubra').


title: Silkkiheinä

text: Silkkiheinän korret kasvavat 10–120 cm pitkiksi.


title: Silkkiheinä

text: Yksi kasvi voi tuottaa jopa 3 000 siementä. Laji lisääntyy myös suvuttomasti maavarsimukuloiden avulla.


title: Silkkiheinä

text: Kasvi on alkujaan Aasiasta kotoisin, mutta se on yleinen kaikkialla kosteassa tropiikissa. Sitä tavataan leveyspiirien 45° N ja 45° S välisellä vyöhykkeellä alle 2 000 metrin korkeudella. Se menestyy monenlaisissa elinympäristöissä hiekkadyyneiltä kosteikkoihin. Maavarret kasvavat parhaiten noin 23 asteen lämpotilassa. Yli 4,5 asteen pakkanen tuhoaa maavarret.


title: Silkkiheinä

text: Silkkiheinää pidetään yhtenä maailman kymmenestä hankalimmasta rikkaruohosta.


title: Partisaanivalssi

text: Partisaanivalssi on puolalaisen Stanisław Magierskin säveltämä, toisen maailmansodan aikana syntynyt laulu, joka on tullut tunnetuksi monissa maissa. Sen alkuperäinen nimi on ”En voi tulla tänään luoksesi” () tai ”Kehtolaulu (). Suullisena perinteenä levinneen laulun sävelmä on nykymuodossaan erilainen kuin millaiseksi Puolan vastarintaliikkeen jäsen, apteekkari Magierski sen alun perin vuonna 1943 sävelsi.


title: Partisaanivalssi

text: Laulun sanoissa mies kertoo rakkaalleen, että on lähdössä metsässä odottavien aseveljien mukaan. Hän sanoo että ellei palaa, hän jatkaa elämäänsä kotipeltojen viljantähkissä.


title: Partisaanivalssi

text: Laulusta on tehty ainakin viisi suomennosta: Sauvo Puhtilan ”Tänään en voi luokses tulla, yöhön synkkään tieni käy”, Pauli Salosen ”Tulen luokses takaisin”, Heikki Harman ”En voi tulla tänään luokses”, Heimo Anttiroikon ”En voi jäädä vierellesi” sekä Paavo Helistön salanimellä Paul Holm tekemä suomennos, joka alkaa sanoin ”Tänään en voi luokses tulla, yöhön lähden pimeyteen”. Laulun monista suomalaislevytyksistä tunnetuimpia lienevät Cumulus-yhtyeen ja Arja Saijonmaan versiot, minkä lisäksi ”Partisaanivalssia” ovat esittäneet monet sooloartistit, laulu- ja soitinyhtyeet sekä kuorot.


title: Painin maailmanmestaruuskilpailut 2017

text: Painin maailmanmestaruuskilpailut 2017 järjestettiin Pariisissa, Ranskassa 21.–26. elokuuta. Kilpailujen ohjelmassa olivat kreikkalais-roomalainen paini, vapaapaini ja naispaini.


title: Painin maailmanmestaruuskilpailut 2017

text: Isäntämaa


title: Otaheiteomena

text: Otaheiteomena ("Spondias dulcis") on sumakkikasvien heimoon kuuluva trooppinen hedelmäpuu.


title: Otaheiteomena

text: Otaheiteomena on lehtipuu, joka kasvaa 15–25 metriä korkeaksi. Sen rungon paksuus voi olla 45 cm. Lehdet koostuvat 9–25 soikeasta lehdykästä. Kukat ovat pienet ja valkoiset, soikean hedelmän pituus on noin 10 cm ja sen sisällä on syötävä siemen.


title: Otaheiteomena

text: Otaheiteomena tuottaa hedelmää jo neljäntenä vuonna siementen kylvöstä, tai kaksi vuotta pistokkaan istuttamisen jälkeen.


title: Otaheiteomena

text: Otaheiteomenan alkuperäistä esiintymisaluetta ei tunneta, mutta sen arvellaan olleen Aasiassa. Nykyisin sitä tavataan vain viljeltynä.


title: Otaheiteomena

text: Se kasvaa parhaiten kosteilla trooppisilla alueilla, eikä tuota hedelmää ilmastoissa, joissa on talvella pakkasta.


title: Aarne Paananen

text: Aarne Paananen (18. syyskuuta 1910 Viipuri – 16. tammikuuta 2000) oli Suomen Sosialidemokraattisen Puolueen (SDP) toimitsija, joka toimi puolueen taloudenhoitajana vuosina 1949–1967. Hän hoiti muun muassa puolueelle ulkomailta hankittua salaista rahoitusta.


title: Aarne Paananen

text: Paananen kävi Viipurin kauppa-apulaiskoulun ja suoritti opintoja Yhteiskunnallisessa korkeakoulussa. Hän työskenteli apulaisena Suomen Pankin Viipurin-konttorissa ennen siirtymistään SDP:n työntekijäksi. Vuodesta 1949 Paananen oli puolueen taloudenhoitaja. Hän järjesteli sosiaalidemokraateille niin sanottujen hyväntekeväisyyskauppojen kautta hankittua ulkomaista rahoitusta ja oli tähän tarkoitukseen perustetun maahantuontiyritys Sutovi Oy:n pääosakas ja toimitusjohtaja. Hän kuului myös siihen pieneen sisäpiiriin, joka tiesi SDP:lle Yhdysvalloista CIA:lta saadusta salaisesta rahoituksesta. Paananen oli syytettynä hyväntekeväisyyskauppoihin liittyneitä väärinkäytöksiä koskeneessa oikeudenkäynnissä, mutta sai vapauttavan tuomion Helsingin raastuvanoikeudessa 1956 ja hovioikeudessa 1959.


title: Aarne Paananen

text: Vuosina 1967–1976 Paananen toimi Yleisradion talousjohtajana. Hän kuului myös Helsingin Työväen Säästöpankin hallitukseen.


title: Aarne Paananen

text: Aarne Paanasen puoliso oli Maire Sisko Kokkonen, joka otti eron ensimmäisestä miehestään, säveltäjä Joonas Kokkosesta.


title: Ungavanlahti

text: Ungavanlahti (, , inuktitutiksi ᐅᖓᕙ ᑲᖏᖅᓗᒃ/ungava kangiqluk) on noin 320 kilometriä pitkä ja suuaukoltaan 260 (tai 265) kilometriä leveä merenlahti Hudsoninsalmen eteläosassa Kanadassa. Lahden enimmäissyvyys on 298 metriä. Suurimpia lahteen laskevia jokia ovat Feuilles, Arnaud, Baleine ja George. Ungavanlahti on kansainvälisessä IHO:n merialuejaottelussa osa Hudsoninsalmea.


title: Ungavanlahti

text: Lahti kuuluu hallinnollisesti pääosin Quebecin provinssiin, mutta lahdella oleva 1 427 neliökilometrin laajuinen saari, Akpatok Island on osa Nunavutin territoriota. Saari kohoaa enimmillään 283 metriä merenpinnan yläpuolelle.


title: Ungavanlahti

text: Ungavanlahden lounaisosan Leaf Basin tunnetaan poikkeuksellisen suuresta vuorovesivaihtelustaan sekä nopeista, vaarallisista vuorovesivirroistaan. Lahti on yksi maailman kuudesta suurimpien vuorovesivaihteluiden alueista, joilla havaitaan säännöllisesti yli 10 metrin vuorovesivaihtelu. Erään lähteen mukaan juuri Ungavanlahden lounaisosan Leaf Basin ja Fundynlahden koillisosan Minas Basin ovat maailman suurimman vuorovesivaihtelun alueet. NOAA:n mukaan keskimääräisen vuorovesivaihtelun (springtide) arvoissa Ungvanlahden Leaf Laken mittauspiste sijoittuu toiseksi useiden (tiheämmin asutun) Fundynlahden Minas Basinin seudun mittauspisteiden jälkeen.


title: Ungavanlahti

text: Lahti on jäässä marraskuusta kesäkuulle. Sen kylmissä vesissä viihtyvät sekä hylkeet että nieriät, ja näitä paikallinen inuittiväestö metsästää ja kalastaa. Jääkarhuja ja mursuja muuttaa Hudsoninsalmesta lahden länsiosiin ajojäiden mukana, ja näitä eläimiä saattaa olla kesällä runsaslukuisesti Akpatokin saarella.


title: Ungavanlahti

text: Lahden rannikkoalueilta on löydetty runsaasti mineraalivaroja, esimerkiksi rautamalmiesiintymiä lahden länsiosasta. Koska Ungvanlahti on vapaa jäästä vain neljä kuukautta vuodessa, suuri osa malmista välivarastoidaan Grönlannissa tai Newfoundlandissa myöhempää laivausta varten.


title: Upstream-liiketoiminta

text: Upstream-liiketoiminta on öljy- ja kaasuteollisuuden osa-alue, johon kuuluu tuotantoketjun alkupään toiminta, kuten maan- ja vedenalaisten öljy- ja kaasuesiintymien etsiminen sekä koeporaukset ja niitä seuraava poraus- ja ylläpitotoiminta, jonka tarkoitus on kerätä löydetty raakaöljy tai maakaasu maan pinnalle. Öljy- ja kaasuteollisuudessa käytetyn jaon mukaisesti upstreamin lisäksi muita osa-alueita ovat midstream- ja downstream-liiketoiminta.


title: Upstream-liiketoiminta

text: Upstream-toimintaan erikoistuneet tai sitä harjoittavat monimuotoiset yhtiöt etsivät mahdollisilta alueilta öljy- ja kaasuesiintymiä ja niitä löytäessään suorittavat seismisiä kokeita, joiden tarkoitus on määrittää esiintymän koko ja koostumus. Ne suorittavat myös ensimmäiset koeluontoiset poraukset tutkiakseen esiintymää edelleen. Mikäli yhtiö on tyytyväinen tulokseen, se siirtyy tuotantovaiheeseen, jossa raakaöljyä tai luonnonkaasua aletaan pumppaamaan esiin. Upstream-toimintaan kuuluvat myös liittyvät toiminnot, kuten toteutettavuustutkimusten tekeminen, poraustornien pystyttäminen ja laitteiden vuokraaminen.


title: Upstream-liiketoiminta

text: Usptream, midstream ja downstream ovat liiketaloudessa käytettyjä termejä, joilla kuvataan tuottajayritysten osallistumista tuotantoketjun vaiheisiin. Raaka-aineita käsittelevä tuottaja harjoittaa upstream-liiketoimintaa ja esimerkiksi kuluttajalle päätyvän tuotteen valmistaja harjoittaa downstream-liiketoimintaa. Yritystä, joka toimii jokaisessa vaiheessa tuottaen itse tarvitsemansa raaka-aineet ja panostuotteet kuluttajalle päätyvää tuotetta valmistaessaan, kutsutaan integroituneeksi yritykseksi.


title: Jonas Lie (poliitikko)

text: Jonas Lie, kirjailijanimi Max Mauser, (31. joulukuuta 1899 Kristiania (nyk. Oslo), Norja – 11. toukokuuta 1945 Skallum, Bærum, Norja) oli norjalainen poliisi ja rikoskirjailija, joka toimi poliisijohtajana ja -ministerinä toisen maailmansodan aikaisessa miehitetyn Norjan nukkehallinnossa.


title: Jonas Lie (poliitikko)

text: Lien isoisä oli tunnettu kirjailija Jonas Lie, ja isä oli kirjailija ja toimittaja Erik Lie. Lie oli ensimmäisen maailmansodan aikana sotakirjeenvaihtajana Saksan rintamalla, mikä loi pohjan hänen myöhemmälle saksalaismielisyydelleen. Hän suoritti Norjassa sotakoulun ja oikeustieteellisen tutkinnon. Toimittuaan muutaman vuoden asianajajana hän siirtyi vuonna 1930 poliisiksi ja työskenteli Statspolitiet-erikoisyksikössä, kunnes se lakkautettiin 1937. Lie osallistui useisiin kansainvälisiin komennuksiin, ja hän muun muassa saattoi Norjasta vuonna 1936 karkotetun kommunistijohtaja Lev Trotskin Meksikoon. Talvisodan aikana hän komensi poliisin tiedustelua Kirkkoniemessä lähellä Neuvostoliiton rajaa. Lie kuului jo 1930-luvulla Vidkun Quislingin perustamaan kansallissosialistiseen Nasjonal Samling -puolueeseen, mutta erosi siitä vuonna 1935.


title: Jonas Lie (poliitikko)

text: Lie julkaisi ensimmäisen romaaninsa vuonna 1924, mutta varsinaisen menestyksen hän saavutti vuodesta 1932 alkaen salanimellä "Max Mauser" julkaisemillaan rikosromaaneilla, joista yksi on suomennettu nimellä "Hai seuraa laivaa" ja palkittu pohjoismaisessa salapoliisiromaanikilpailussa.


title: Jonas Lie (poliitikko)

text: Kun Saksa huhtikuussa 1940 miehitti Norjan, saksalaismielisen hallituksen koonnut Quisling nimesi Ruijassa oleskelleen Lien ministeriksi, mutta Lie halusi mieluummin jatkaa vastarintaa. Hän muutti mielensä, kun saksalaiset korvasivat pian Quislingin ensimmäisen hallituksen omalla miehityshallinnollaan. Lie nimitettiin aluksi Saksan yhteyshenkilöksi Norjan poliisissa. Syyskuussa 1940 hän liittyi uudelleen Nasjonal Samlingiin. Quisling nimitti Lien 25. syyskuuta 1940 perustamansa väliaikaisen valtioneuvoston poliisiasioiden valtioneuvokseksi, ja Lie oli tästä alkaen nukkehallituksen alaisten poliisivoimien ylin johtaja. Kun Quislingin valtioneuvosto 2. helmikuuta 1942 muutettiin virallisesti Norjan hallitukseksi, Lie jatkoi poliisiministerinä. Tässä ominaisuudessa hän muun muassa perusti uuden pahamaineisen valtiollisen poliisin, osallistui Norjan juutalaisten vainoamiseen ja toimiin Norjan vastarintaliikettä vastaan sekä järjesti poliisikomentaja Gunnar Eilifsenin teloituksen. Hänen on sanottu olleen Quislingin jälkeen nukkehallinnon toiseksi näkyvin johtaja ja eräs vihatuimmista. Lie ryhtyi myös norjalaisten SS-vapaaehtoisjoukkojen komentajaksi ja osallistui Saksan armeijan mukana taisteluihin Balkanilla keväällä 1941, Leningradin rintamalla ja Suomessa syksyllä 1942. Hän sai 1. luokan rautaristin. Lie johti Ruijan evakuointia yhdessä J. A. Lippestadin kanssa syksyllä 1944.


title: Jonas Lie (poliitikko)

text: Sodan päätyttyä Saksan antautumiseen Lie aavisti kuolemantuomion odottavan, ja hän vetäytyi yhdessä ministeritovereidensa Sverre Riisnæsin ja Henrik Rogstadin kanssa Akershusin maaseudulle tehdäkseen itsemurhan. Lien kuolinsyy on epäselvä, sillä hänen ruumiistaan ei löydetty ulkoisia vammoja. Kuoleman on oletettu aiheutuneen stressin ja kroonisten sairauksien yhdistelmästä.


title: Tuomas Veturi – suuri löytöretki

text: Tuomas Veturi – suuri löytöretki () on brittiläinen animaatioelokuva vuodelta 2008. Englanninkielisenä kertojana toimi ainoan kerran Pierce Brosnan, suomenkielisenä puolestaan Aku Laitinen. Elokuva perustuu televisiosarjaan "Tuomas Veturi", ja sen tuotti HIT Entertainment sarjan 11. ja 12. tuotantokauden välillä. "Suuri löytöretki" oli kolmas sarjasta tehty suoraan videolle julkaistu erikois-DVD.


title: Midstream-liiketoiminta

text: Midstream-liiketoiminta on öljy- ja kaasuteollisuuden osa-alue, johon kuuluu tuotantoketjun keskivaiheen toiminta, kuten varastointi, markkinointi ja kuljetus. Öljy- ja kaasuteollisuudessa käytetyn jaon mukaisesti midstreamin lisäksi muita osa-alueita ovat upstream- ja downstream-liiketoiminta. Yleistettäessä midstream usein yhdistetään downstream-toimintaan.


title: Midstream-liiketoiminta

text: Midstream-liiketoimintaan osallistuvat yritykset voivat olla puhtaasti erikoistuneita kuljetusalan yrityksiä, jotka vastaavat öljyn kuljettamisesta eri liikennevälineillä. Etäisyydestä ja tuotteesta riippuen tuotteen siirtäminen hoidetaan esimerkiksi putkilla tai valtamerien halki kulkevilla tankkereilla. Varastointi on olennainen osa midstream-toimintaa. Koska öljy ja maakaasu ovat tärkeitä energiatuotteita, niiden varastoiminen takaa turvallisen tasaisen tarjonnan tuotannon ja kysynnän vaihtelun aiheuttamien katkojen aikana. Midstream-yrityksellä saattaa olla toimintaa tuotantoketjun alku- sekä loppupäässä. Esimerkiksi maakaasua jalostava laitos saattaa osaltaan puhdistaa raakakaasua epäpuhtauksista ja samalla myös valmistaa kaasunesteitä, joita se myy valmiina tuotteina.


title: Midstream-liiketoiminta

text: Usptream, midstream ja downstream ovat liikekielen käsitteitä, joilla kuvataan tuottajayritysten osallistumista tuotantoketjun vaiheisiin. Raaka-aineita käsittelevä tuottaja harjoittaa upstream-liiketoimintaa ja esimerkiksi kuluttajalle päätyvän tuotteen valmistaja harjoittaa downstream-liiketoimintaa.


title: Myllyrinne

text: Myllyrinne on sukunimi, joka on muun muassa seuraavilla suomalaisilla henkilöillä:


title: Harwell CADET

text:
Harwell CADET oli euroopan ensimmäinen transistoripohjainen tietokone, mahdollisesti myös maailman ensimmäinen.
Tietokone otettiin säännölliseen käyttöön kokeellisessa muodossa elokuussa 1956.


title: Harwell CADET

text: Tietokone perustui kärkitransistoreihin, jotka olivat tuolloin ainoa saatavilla oleva tyyppi.


title: Harwell CADET

text: Tietokone rakennettiin Atomic Energy Research Laboratoryssa, Harwellissa Oxfordshiressä.


title: Whirlwind

text: Whirlwind voi tarkoittaa jotain seuraavista:


title: Myskikurpitsa

text: Myskikurpitsa ("Cucurbita moschata") on kurkkukasveihin kuuluva köynnöskasvi. Sen hedelmiä käytetään ruoanlaitossa.


title: Myskikurpitsa

text:
Myskikurpitsa on yksivuotinen köynnöskasvi, joka kasvaa 5 metriä pitkäksi. Sen kukat ovat joko hede- tai emikukkia, samassa kasviyksilössä kasvaa molempia. Hyönteiset hoitavat pölyttämisen. Lehdet ovat kooltaan noin 12–25 x 20–30 cm, viisikulmaiset tai viisihalkioiset. Hedelmän muoto, väri ja koko vaihtelevat suuresti.
Hedelmäliha on kirkkaan oranssia, ja sitä käytetään pastaan, risottoon, keittoihin ja leivontaan. Siemente on helppo puhdistaa ja niitä syödään paahdettuina.


title: Jukka Kemppinen (juoksija)

text: Jukka Mikael Kemppinen (s. 15. huhtikuuta 1956 Imatra) on aktiiviuransa päättänyt suomalainen keskimatkan juoksija. Hän edusti Imatran Urheilijoita ja hänen valmentajanaan toimi Markku Valkama.


title: Jukka Kemppinen (juoksija)

text: Kalevan kisoista Kemppinen saavutti pronssia 800 metrin juoksusta vuonna 1980. Lisäksi hän oli mukana voittamassa viestijuoksun SM-kilpailuista kultaa 4 x 800 metrin viestijuoksusta vuonna 1980. Ennätyksikseen hän juoksi 400 metrillä ulkona ajan 49,2 ja hallissa 51,1, 800 metrillä ulkoradoilla ajan 1.49,2 ja hallissa 1.53,89 sekä 1 500 metrillä ulkona 3.51,8 ja hallissa 3.58,6. Virallisiin kilpailuihin hän ei ole osallistunut vuoden 1984 jälkeen.


title: Valpolicella (viini)

text: Valpolicella-viinit ovat italialaisia punaviinejä, joita tuotetaan Valpolicellan alueella Veronan seudulla Venetossa Koillis-Italiassa. "Valpolicella Classico" -viinien tuotantoaluetta ovat Valpolicellan laaksot. "Valpolicella Valpantena" -viinit tuotetaan Valpantenan laaksossa. Valpolicella-viinejä tuotetaan kaikkiaan 74 neliökilometrin alueella. Viinit valmistetaan pääosin Corvina-, Corvinone-, Molinara- ja Rondinella-rypäleistä.


title: Valpolicella (viini)

text: Laatuluokiteltuja ja nimisuojattuja Valpolicella-viinityyppejä ovat Valpolicella, Valpolicella Ripasso, Amarone della Valpolicella ja Recioto della Valpolicella.


title: Valpolicella (viini)

text: Laatuluokan "Valpolicella DOC" -viinejä vuosittain noin 16 miljoonaa litraa (vuonna 2014). Näiden viinien päärypäle on Corvina ja alkoholipitoisuus vähintään 11 prosenttia.


title: Valpolicella (viini)

text: "Valpolicella Ripasso" on DOC-laatuluokan punaviini, joka jatkojalostetaan Valpolicella DOC -viinistä. Alkoholiprosentti nousee prosessissa vähintään 12,5:een. Ripasso-viiniä tuotetaan vuosittain noin 20 miljoonaa litraa (vuonna 2014).


title: Valpolicella (viini)

text: "Amarone della Valpolicella DOCG" -punaviini valmistetaan kuivuneista rypäleistä. Sitä varastoidaan vähintään kaksi vuotta ennen myyntiä. Viiniä tuotetaan noin 10 miljoonaa litraa vuodessa (vuonna 2014).


title: Valpolicella (viini)

text: "Recioto della Valpolicella DOCG" -viini on punaista kuohuviiniä tai punaviiniä. Sitä tuotetaan vain 0,2 miljoonaa litraa vuodessa.


title: Nina Wikman

text: Nina Viola Wikman (s. 5. syyskuuta 1963 Pietarsaari) on aktiiviuransa päättänyt suomalainen pikajuoksija. Hän edusti IF Drottia ja hänen valmentajanaan toimi Harry Österholm.


title: Nina Wikman

text: Kalevan kisoista Wikman saavutti pronssia 100 metrin juoksusta vuonna 1980. Lisäksi hän voitti sisäratojen SM-kilpailuista hopeaa 400 metrin juoksusta vuonna 1981. Ennätyksikseen Wikman juoksi 100 metrillä ajan 11,9, 200 metrillä 24,7 ja 400 metrillä ulkona ajan 56,8 ja hallissa 58,37. Virallisiin kilpailuihin Wikman ei ole osallistunut vuoden 1982 jälkeen.


title: Jarrudynamometri

text: Jarrudynamometri on mittalaite, jolla tarkistetaan ajoneuvon jarrujärjestelmän toimivuus. Jarrudynamometria käytetään muun muassa ajoneuvojen määräaikaiskatsastuksissa katsastusasemilla.


title: Jarrudynamometri

text: Katsastusasemilla käytetään yleisimmin 2-pyöräjarrudynamometriä, joka mahdollistaa jarrujen tarkistamisen akseli kerrallaan. Jarrudynamometri mittaa jarruvoiman kummaltakin pyörältä.


title: Jarrudynamometri

text: Nelipyöräjarrudynamometrillä voidaan mitata kaikkien pyörien jarruvoima samanaikaisesti.


title: Kallioimarrekasvit

text: Kallioimarrekasvit (Polypodiaceae) on sanikkaisten heimo, johon kuuluu pieniä ja keskikokoisia kasveja. Siihen kuuluu noin 1 200 lajia, jotka jaetaan 56 sukuun. Aikaisemmissa luokittelujärjestelmissä heimoon kuului yli 7 000 lajia, mutta tarkemmissa tutkimuksissa ne on jaettu muihin heimoihin. Kallioimarrekasvit on yksi epävarmimmin luokitelluista sanikkaisryhmistä.


title: Kallioimarrekasvit

text: Useimmat heimon jäsenet kasvavat tropiikissa ja subtropiikissa päällyskasveina. Niillä on juuren kaltainen tarttumavarsi, jonka pinnassa on tunnusomaisia suomuja. Lehtien alapinnalla on soikeita itiöpesäkkeitä.


title: Rohtoakaasia

text: Rohtoakaasia ("Senegalia catechu") on tropiikissa kasvava puu. Se on aikaisemmin luokiteltu "Acacia"-sukuun, eikä vuonna 2011 tapahtuneesta siirrosta "Senegalia"-sukuun ole täyttä yksimielisyyttä.


title: Rohtoakaasia

text: Rohtoakaasian lehdet koostuvat lukuisista pienistä lehdyköistä. Oksat ovat piikkisiä, ja kukinto on mimosamainen keltaisten pallojen löyhä terttu.


title: Rohtoakaasia

text:
Puu voi kasvaa 10–20 metriä korkeaksi, ja sen rungosta tulee 50 cm paksu. Puusta saadaan tanniineja, joita käytetään rohtoina, väriaineina ja säilöntäaineina.
Väriainekäyttöä varten puu korjataan noin 30-vuotiaana, kuoritaan ja pilkotaan lastuiksi, joita keitetään vedessä kunnes väriaine irtoaa ja syntynyt liuos sakenee. Väriliuos kuivataan jauheeksi tai kiinteiksi kakkusiksi. Rohtoakaasia on ollut Intiassa tärkeä väriaine Suurmogulien valtakunnan ajoilta asti.


title: Ajovalojen suuntauslaite

text: Ajovalojen suuntauslaite on tarkastuslaite, jolla voidaan tarkistaa ajovalojen suuntaus sekä pysty- ja sivusuunnassa. Suuntauslaitetta käytetään muun muassa autokorjaamoissa ja katsastusasemilla. Suuntauslaite on useimmiten jalustalla varustettu ja lattialla liikuteltava.


title: Ajovalojen suuntauslaite

text: Määräaikaiskatsastuksessa tarkistetaan ajovalojen suuntaus suuntauslaitteella. Väärin suunnatut ajovalot voivat aiheuttaa vaaratilanteen häikäisemällä vastaantulevan ajoneuvon kuljettajan.


title: Taiko (albumi)

text: 太鼓 ("Taiko") on ranskalaisen elektronisen musiikin artistin Dangerin esikoisstudioalbumi, joka julkaistiin vuonna 2017.


title: Sveitsi lasten Eurovision laulukilpailussa

text: Sveitsi on osallistunut yhden kerran Lasten Eurovision laulukilpailuun, vuonna 2004. Sveitsiä edusti Demis Mirarchin kappaleella "Birichino", joka sijoittui kilpailussa kuudenneksitoista.


title: Tanska lasten Eurovision laulukilpailussa

text: Tanska on osallistunut Lasten Eurovision laulukilpailuun kolme kertaa, ensimmäisen kerran vuonna 2003. Tanskan paras sijoitus on vuodelta 2005, jolloin se sijoittui neljänneksi Nicolain esittämällä kappaleella "Shake Shake Shake".


text: Tanska järjesti vuoden 2003 kilpailun.


title: Vasja Kurolesovin seikkailut

text: Vasja Kurolesovin seikkailut (ven. Приключения Васи Куролесова) on Sojuzmultfilmin tuottama neuvostoliittolainen animaatioelokuva, joka julkaistiin vuonna 1981. Animaation on ohjannut Vladimir Popov. Elokuvan kesto on 27 minuuttia.


title: Vasja Kurolesovin seikkailut

text: Pienessä kylässä asuva yksinkertainen maalaispoika Vasja Kurolesov lähtee äitinsä pyynnöstä Karmanovin kaupunkiin ostamaan porsaita. Karmanovin torilla Vasja tapaa porsaita myyvän rikollisen ja huijarin Kurotškinin. Vasja ostaa häneltä hyväuskoisena porsaat säkissä tietämättä mitä säkki sisältää. Kotiin palatessaan ja avatessaan säkin, hän huomaa, että säkissä on koira.


title: Vasja Kurolesovin seikkailut

text: Vasja päätää kostaa Kurotškinille. Hän löytää koiran korvasta mehiläisen ja haistelee hunajalle tuoksuvaa säkkiä. Hän menee takaisin Karmanoviin. Kurotškin aavistaa kuitenkin Vasjan aikeet ja tekee Vasjasta väärän ilmiannon miliisille. Laitoksella sijaismiliisi Staršina yrittää selvittää tilannetta, eikä tiedä, että Vasjasta väärän ilmiannon tehnyt Kurotškin on etsintäkuulutettu rikollinen. Vasja vietää yhden yön miliisivankilassa ja tutustuu siellä rikolliseen Batoniin.


title: Vasja Kurolesovin seikkailut

text: Seuraavana päivänä miliisikapteeni Poldaren saapuu selvittämään tilannetta. Staršina kertoo Kurotškinin tuntomerkit ja Poldaren tajua, että juuri tämä Kurotškin on etsintäkuulutettu rikollinen, koska Staršinan kertovan Kurotškinin tuntomerkit täsmäävät, Kurotškin henkilöllisyyspassi on väärennetty ja Vasja on syytön, eikä Vasjan tuntomerkit täsmänneet etsintäkuulutettuun rikolliseen, josta Kurotškin teki väärän ilmiannon. Kurotškin miehineen on ryöstänyt ison rahasumman. Vasja ja Poldaren yrittävät säkistä löydetyn koiran avulla löytää Kurotškinin.


title: Vasja Kurolesovin seikkailut

text: Vasja ja Poldaren löytävät erään taloon mehiläispesineen, koska koiran säkki oli tuoksunut hunajalle. Kurotškin kurkkii ikkunasta ja huomaa, että Vasja ja Poldaren ovat tulossa. He yrittävät kommunikoida ovella Kurotškinin kanssa, koska hän ei avaa ovea. Kurotškin ampuu oveen luotireijät ja pääsee karkuun. Vasja ja Poldaren löytävät talosta ainoan johtolangan - jodipurkin, mikä on ostettu Tarasofkan kaupungin apteekista. Talossa asuu kuitenkin lasikauppias Raspel, joka on miliisin vanha tuttu. Raspel tulee kotiin ja keskustelee heidän kanssa. Poldaren aavistaa, että Raspel olisi tehnyt yhteistyötä Kurotškinin kanssa ryöstämällä rahaa. Yöllä miliisit ja Vasja vartioivat Raspelin taloa toivoessaan, että Kurotškin palaisi takaisin. Kurotškin on Raspelin kaveri ja vuokralainen, mutta Raspel valehteli, että ovea ampunut vuokralainen on Vasja.


title: Vasja Kurolesovin seikkailut

text: Vasja ajaa junalla kotiin ja tapaa siellä vankilakaverin Batonin, joka tarjoaa hänelle kaupparyöstökeikkoja. Vasja kieltäytyy alussa, mutta kun Baton jää Tarasofkan juna-asemalla pois, Vasja suostuu ja lähtee perään, koska jodipurkki oli ostettu Tarasofkan apteekista ja se oli ainut johtolanka Kurotškinin löytämiseksi.


title: Vasja Kurolesovin seikkailut

text: Baton johdattaa Vasjan erään varastoon, missä Kurotškin, Baton ja Raspel säilyttävät ryöstettyä tavaraa. Vasjan ja Batonin saapuessaan paikalleen, Raspel on siellä ja sanoo Batonille järkyttyessään, että Vasja oli Poldarenin miliisiapulainen. Vasja tajua, että Baton, Raspel ja Kurotškin tekivät yhteistyötä. Vasja alkaa riehua varastolla, mutta tilanne päättyy kuitenkin siihen, että Raspel uhkaa veitsellä Vasjaa. Myös Kurotškin saapuu paikalle. Sittemmin miliisit piirittivät varaston. Raspel ja Baton saadaan kiinni, mutta Kurotškin pääsee taas karkuun. Lopulta Vasja koiraineen saa hänet kiinni juna-asemalla ja Kurotškin miehineen joutuivat vankilaan.


title: Vasja Kurolesovin seikkailut

text: Miliisilaitoksella Poldaren, Staršina ja Vasja kuulustelevat Kurotškinia ja yrittävät selvittää, missä on Kurotškinin ja kumppaneiden ryöstytyn rahan olinpaikka. Vasja haistelee yksittäistä rahaseteliä ja tajua, että se tuoksuu hunajalta. Vasja tajua, että rahakätkö on mehiläispesässä.


title: Vasja Kurolesovin seikkailut

text: Poldaren ja Staršina saattavat Vasjan kotiin ja kiittävät häntä hyvin onnistuneesta operaatiosta ja tarjoavat Vasjalle töitä miliisina sekä lahjoittavat Vasjalle taskukellon musiikilla. Vasja lupaa miettiä työtarjousta ja lähtee kotiin äitinsä luo.


title: Serbia lasten Eurovision laulukilpailussa

text: Serbia on osallistunut Lasten Eurovision laulukilpailuun kymmenen kertaa, ensimmäisen kerran vuonna 2006. Serbian paras sijoitus on kolmas, jonka se on saavuttanut vuosina 2007 ja 2010.


title: Prosessiorganisaatio

text: Prosessiorganisaatio on organisaatiomalli, jossa organisaation toiminta on jaettu prosesseihin ja nämä prosessit on annettu prosessinomistajien vastuulle. Prosessit määrittävät tässä organisaatiomallissa siis organisaation muodollisen työnjaon.


title: Prosessiorganisaatio

text: Prosessi voi koskea mitä tahansa osaa organisaation toiminnassa, kuten vaikkapa palveluiden tai järjestelmien tuotteistamista, palvelun toimittamista asiakkaalle tai palvelutapahtumia, liiketoiminnan rahoittamista tai talouden hallintaa. Esimerkiksi metsänhoitoyhdistyksessä tällaisia prosesseja voivat olla puukauppa-, metsänhoito-, metsänparannus- ja metsäomaisuuden hallintapalvelut. Kuntaorganisaatiossa tällaisia prosesseja voivat olla lapsiperheiden palvelut tai senioripalvelut, jotka asetetaan vastuuvirkamiesten johdettaviksi. Nämä virkamiehet toimivat tällöin prosessinomistajan roolissa. Prosessinomistaja on prosessiorganisaatiossa merkittävässä asemassa koko organisaation kannalta.


title: Etelä-Jemen kesäolympialaisissa 1988

text: Etelä-Jemen osallistui Soulin kesäolympialaisiin vuonna 1988 viiden urheilijan joukkueella. Tämä oli maan ensimmäinen ja ainoa esiintyminen olympialaisissa. Etelä-Jemenin urheilijat osallistuivat kisoissa jousiammuntaan ja yleisurheiluun. Maan lipunkantajana avajaisissa toimi juoksija Sahim Saleh Mehdi.


title: Kongon tasavalta kesäolympialaisissa 2000

text: Kongon tasavalta osallistui Sydneyn kesäolympialaisiin vuonna 2000 viiden urheilijan joukkueella. Maan urheilijat osallistuivat judoon, uintiin ja yleisurheiluun. Maan lipunkantajana avajaisissa toimi juoksija Marien Michel Nqouambi.


title: Panta kaulassa

text: Panta kaulassa (engl. "Rev.") on brittiläinen tilannekomediasarja, jota esitettiin BBC Two -kanavalla vuosina 2010–2014. Sarjan ovat luoneet Tom Hollander ja James Wood. Hollander näyttelee myös sarjan pääosaa, pastori Adam Smallbonea.


title: Panta kaulassa

text: Suomessa sarjaa on esittänyt Yle TV1.


title: Panta kaulassa

text: Sarjan alussa maalaispappi Adam Smallbone (Tom Hollander) muuttaa Itä-Loontoossa sijaitsevan "sosiaallisesti haastavan" anglikaanisen seurakunnan pastoriksi.


title: Lesotho kesäolympialaisissa 2000

text: Lesotho osallistui Sydneyn kesäolympialaisiin vuonna 2000 kuuden urheilijan joukkueella. Maan urheilijat osallistuivat nyrkkeilyyn, taekwondoon ja yleisurheiluun. Maan lipunkantajana avajaisissa toimi taekwondoin Mokete Mokhosi.


title: Kesäkynteli

text: Kesäkynteli ("Satureja hortensis") on yksivuotinen maustekasvi. Se on nopeakasvuinen yrtti, jolla on kapeat ehytlaitaiset lehdet, karvaiset vanhemmiten punertavat varret ja pienet vaaleat tai lilanpunertavat kukat. Sen varsi on pehmeämpi, lehdet harvemmassa ja maku miedompi kuin talvikyntelillä.


title: Kesäkynteli

text: Kesäkynteliä tavataan luonnonvaraisena Kaakkois-Euroopasta Lähi-itään ulottuvalla alueella.


title: Raiteiden sankari

text: Raiteiden sankari () on brittiläinen animaatioelokuva vuodelta 2009. Se perustuu televisiosarjaan "Tuomas Veturi". Elokuva oli kolmas sarjasta tehty suoraan videolle julkaistu erikois-DVD. Elokuvan tietokoneanimaation on tehnyt Nitrogen Studios.


title: Jarl-Axel Grönroos

text: Jarl-Axel Engelbrekt Grönroos (21. huhtikuuta 1919 Turku – 27. lokakuuta 1968 Turku) oli suomalainen lääkäri ja Turun yliopiston mikrobiologian apulaisprofessori vuodesta 1957.


title: Jarl-Axel Grönroos

text: Grönroosin vanhemmat olivat johtaja Axel Grönroos ja Judith Maria Lindholm ja puoliso vuodesta 1944 Merzie Adele Broms. Grönroos tuli ylioppilaaksi Turun suomalaisesta yhteiskoulusta 1938 ja valmistui lääketieteen lisensiaatiksi 1948. Lääketieteen tohtoriksi hän väitteli 1955. Lastentautien erikoislääkäri hänestä tuli 1952 ja serobakterologian erikoispätevyyden hän sai 1953. Turun ylipiston bakterologian ja serologian dosenttina Grönroos toimi vuodesta 1957 vuoteen 1959, oltuaan sitä ennen yliopiston assistentti ja lastenklinikan apulaislääkäri.


title: Yhdistyneen kuningaskunnan monarkia

text: Yhdistyneen kuningaskunnan monarkia, jota kutsutaan tavallisemmin Britannian monarkiaksi, on Yhdistyneen kuningaskunnan ja sen merentakaisten alueiden perustuslaillinen monarkia. Nykyinen monarkki ja valtionpäämies on kuningatar Elisabet II, joka nousi hallitsijaksi hänen isänsä Yrjö VI:n kuoltua 6. helmikuuta 1952.


title: Romania lasten Eurovision laulukilpailussa

text: Romania on osallistunut Lasten Eurovision laulukilpailuun seitsemän kertaa, ensimmäisen kerran vuonna 2003. Romanian paras sijoitus on vuodelta 2004, jolloin se sijoittui neljänneksi Noni Răzvan Enen esittämällä kappaleella "Îţi Mulţumesc".


text: Romania järjesti vuoden 2006 kilpailun.


title: Rauta(II)kloridi

text: Rauta(II)kloridi eli ferrokloridi (FeCl) on Fe- ja kloridi-ionien muodostama epäorgaaninen ioniyhdiste. Yhdistettä voidaan käyttää muun muassa pelkistimenä, muiden rautayhdisteiden valmistukseen, vedenpuhdistuskemikaalina ja orgaanisen kemian synteeseissä. Luonnossa yhdistettä esiintyy lawrensiittimineraalina.


title: Rauta(II)kloridi

text: Kidevedetön rauta(II)kloridi on huoneenlämpötilassa kellertävää kiteistä ainetta. Yhdisteen kiderakenne muistuttaa kadmiumkloridin rakennetta. Lisäksi tunnetaan kidevedelliset mono-, di-, tetra- ja heksahydraatit (FeCl·HO, FeCl·2HO, FeCl·4HO ja FeCl·6HO). Nämä ovat väriltään vihreitä tai sinivihreitä. Kidevesi poistuu yhdisteestä vaiheittain kuumennettaessa. Rauta(II)kloridi liukenee erittäin hyvin veteen muodostaen vihertävän liuoksen, joka on heikosti hapan. Yhdiste ilukenee myös etanoliin, asetoniin ja hyvin vähäisessä määrin dietyylieetteriin. Rauta(II)kloridi on vahva pelkistin ja hapettuu helposti rauta(III)kloridiksi. Kloridi-ionien kanssa rauta(II)kloridi reagoi muodostaen kompleksisen tetrakloroferraatti(II)ionin ([FeCl]).


title: Rauta(II)kloridi

text: Kidevedetöntä rauta(II)kloridia voidaan valmistaa pelkistämällä rauta(III)kloridia vedyn avulla. Toinen tapa on kuumentaa metallista rautaa 700 °C:n lämpötilaan vetykloridivirrassa. Tetrahydraattia voidaan valmistaa liuottamalla rautaa laimeaan vetykloridiliuokseen.


title: Rauta(II)kloridi

text: Rauta(II)kloridia käytetään muiden rautayhdisteiden, ertiyisesti magneettisina pigmentteinä käytettävien rautaoksidien ja -oksidihydroksidien valmituskseen. Se voidaan myös pelkistää erittäin puhtaaksi raudaksi. Muita käyttökohteita ovat muun muassa käyttö pelkistimenä ja vedenpuhdistuskemikaalina erityisesti kromaattien saostamiseen. Orgaanisen kemian synteeseissä ainetta voidaan käyttää pelkistimenä, katalyyttinä sekä ferroseenin ja muiden orgaanisten rautayhdisteiden valmistukseen.


title: Liberia kesäolympialaisissa 2000

text: Liberia osallistui Sydneyn kesäolympialaisiin vuonna 2000 kahdeksan urheilijan joukkueella. Maan kaikki urheilijat osallistuivat yleisurheiluun. Maan lipunkantajana avajaisissa toimi pikajuoksija Kouty Mawenh.


title: Nauhakolibrinpapu

text:
Nauhakolibrinpapu ("Sesbania grandiflora") on pienikokoinen tropiikissa kasvava puu.
Sen tarkkaa alkuperää ei tiedetä, mutta sitä pidetään monissa Aasian maissa alkuperäisenä. Puun lehtiä käytetään karjan ravintona, ja vanhempien puiden puuainesta voidaan käyttää rakentamiseen ja puusepäntyöhön. Polttopuuksi se on huonoa, varsinkin nuorena.


title: We Gotta Power

text: We Gotta Power () on japanilaisen Hironobu Kageyaman laulama "Dragon Ball Z"-animesarjan toinen alkutunnus. Se julkaistiin CD-singlenä vain Japanissa 21. marraskuuta 1993. Kappaletta käytettiin sarjan 91 jaksossa sekä kolmessa siitä tehdyssä elokuvassa. Singlessä se yhdistettiin kappaleeseen "Boku-tachi wa tenshi datta", jonka myös esitti Kageyama ja on animen toinen lopputunnus.


title: National Australia Bank

text: National Australia Bank (lyh. nab) on Australian suurimpia pankkikonserneja. Yhtiön kotipaikka on Melbourne. Yhtiön osake noteerataan Australian pörssissä. Konsernilla on kolme liiketoimintasektoria: Australian Banking (pankki- ja rahoituspalvelut pääosin Australiassa), NZ Banking (pankki- ja rahoituspalvelut pääosin Uudessa-Seelannissa), ja NAB Wealth (omaisuudenhallinta). Maantieteellisesti yhtiön toiminta on keskittynyt Australiaan, Eurooppaan, Uuteen-Seelantiin, Yhdysvaltoihin ja Aasiaan.


title: National Australia Bank

text: Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla National Australia Bank oli vuonna 2017 sijalla 100. ollen samalla Australian neljänneksi suurin pörssiyritys. Pankin markkina-arvo oli 65 miljardia Yhdysvaltain dollaria (toukokuussa 2017) ja liikevaihto 24,2 miljardia USD (2016). Yhtiön henkilökuntaan kuului 34 263 ihmistä (2016), toisen lähteen mukaan 33 552.


title: National Australia Bank

text: Taseensa perusteella (670,68 mrd. USD) National Australia Bank luokiteltiin vuonna 2016 maailman 44. suurimmaksi julkisesti noteeratuksi pankiksi, joka merkitsi sijaluvun pudotusta (aiempi sijoitus 39). Pankin tase laski myös vuonna 2016 (595,33 mrd USD).


title: National Australia Bank

text: Yhdysvaltalainen Global Finance Magazine luokitteli pankin Australian toiseksi ja maailman 10. turvallisimmaksi liikepankiksi vuonna 2016.


title: Bahnarit

text: Bahnarit (myös nimillä Ba Na, Alakong, Bonom, Ho Drong, Jo Long, Kon Ko De, Kontum, Krem, Tolo, To Sung) ovat etninen ryhmä Vietnamin keskisellä ylänköalueella. Bahnarit ovat yksi alueen monesta eri ryhmästä, jotka tunnetaan yhdessä ylätermillä degat tai montagnard.


title: Bahnarit

text: Bahnarit ovat pitkään käyneet kauppaa muiden ylängön kansojen ja aina 1500-luvulle aluetta hallinneiden chamien kanssa. Bahnarien arvostetuin tuote olivat norsut, joita pyydettiin luonnosta kesytettiin maatalouden käyttöön. Ranskan siirtomaakaudella Vietnamissa bahnarit olivat ranskalaisten liittolaisia vietnamilaisia vastaan. Ranskalaiset perustivat bahnarinkielisiä kouluja ja monet bahnarit kääntyivät kristinuskoon. Osa asiantuntijoista on pitänyt nimenomaan ranskalaisten kouluja bahnarien erillisen kansallisen identiteetin syntytekijänä. Vietnamin jakautuessa Pohjois- ja Etelä-Vietnamiin bahnarit asettuivat aluksi kommunistien kansallisen vapautusrintaman puolelle. Kansallinen vapautusrintama eli Vietkong teki esimerkiksi radiolähetyksiä bahnarin kielellä ja tarjosi heille ja muille keskisen ylängön kansoille jopa autonomisen valtion perustamista. Vuonna 1955 bahnarien, jaraiden, rhadéjen ja kohojen edustajat perustivat "BAJARKA"-nimisen järjestön Ngô Đình Diệmin hallintoa vastaan. Etelä-Vietnam uudelleenasutti tuhansia vietnamilaisia keskiselle ylängölle, mikä herätti vastustusta paikallisessa väestössä. Vietnamin sodan aikana CIA vastasi kasvavaan kommunistien uhkaan aloittamalla vuonna 1961 CIDG-ohjelman, jolla suojeltiin paikallisia kyliä kommunisteilta aseistamalla ja kouluttamalla paikallisia. Myöhemmin näissä joukoissa palvelleet perustivat järjestön Front Unifié de Lutte des Races Opprimées (1965), jonka tarkoituksena oli taistella Etelä-Vietnamia ja sen uudelleenasutuspolitiikkaa vastaan. 1965 kapinoi vuosina 1964 ja 1965, mutta järjestöä saatiin neuvottelujen kautta liittymään Etelä-Vietnamin alueellisiin joukkoihin kommunisteja vastaan. Sodan jälkeen Vietnam on jatkanut siirtolaisten uudelleenasutusta keskiylängölle ja kristittyjä on vainottu. Keskisellä ylängöllä järjestettiin mielenosoituksia vuonna 2001, mutta ne saavuttivat vain vähän.


title: Bahnarit

text: Bahnarien perinteinen yhteiskunta matrilineaarinen. Avioituessaan miehet viettävät tavallisesti pitkiä aikoja työskennelleen vaimonsa perheen maalla. Bahnarikyliä johti päällikkö ja paikallisesta päätöksenteosta vastasivat kaikki kylän miehet yhteisötalossa eli "rongissa" järjestetyissä kokouksissa. Rong on myös vielä avioitumattomien miesten asunto, jossa opetellaan bahnarien historiaa, mytologiaa ja eri taitoja. Perinteinen rong on rakennettu paalujen varaan ja sitä leimaa korkea kaareutuva katto. Nykyisin monet niistä on tehty yksinkertaisesti tiilistä, mutta turismin takia perinteisempien talojen valmistusta on kannustettu.


title: Bahnarit

text: Bahnarien perinteinen usko on animistinen. Uskoon kuuluvat lukuisat eri henget ja esi-isät. Vesipuhveleita pidettiin pyhinä ja niitä uhrattiin tärkeissä yhteisön tai suvun tapahtumissa. Nuorten lasten uskottiin saavan sielunsa kuukauden ikäisinä ja tähän liittyen järjestettiin seremonia, jossa sielu puhallettiin lapsen korvaan ja korva lävistettiin. Ennen seremoniaa kuolleita ei pidetty varsinaisina ihmisiä ja heidän uskottiin päätyvän apinoiden maailmaan. Seremonian läpikäyneet haudattiin kuoltuaan kanoottimaisiin arkkuihin. Bahnarien syntymyytti muistuttaa osittain Raamatun Nooan tarinaa. Maailma tuhoutuu tulvassa, muta kaksi henkilöä piiloutuu ja selviää vesien laskuun saakka. Monet bahnarit ovat sittemmin kääntyneet kristinuskoon ja etenkin katolilaiseen ja protestanttisiin kirkkoihin.


title: Bahnarit

text: Musiikilla on tärkeä osa bahnarien kulttuurissa. Jokaisella kylällä on "H’onh" eli gongit, jota käytetään esimerkiksi naimatilaisuuksissa ja puhvelien uhrausten yhteydessä. Gongit tehdään pronssi]sta ja niitä soittavat vain miehet. Muita tärkeitä soittimia ovat "ala"-huilu, "pruh"-gongi ja kolmikielinen "ting ning". "H’mol" on tilaisuus, jossa kerrotaan bahnarien historiaa tai mytologiaa musiikin ja runouden välityksellä.


title: Pyhän Marian kirkko (Luton)

text: Pyhän Marian kirkko () on 1300- ja 1400-luvuilla rakennettu kirkko Lutonissa Bedfordshiressa.


title: Pyhän Marian kirkko (Luton)

text: Kirkkoa on remontoitu useita kertoja. Tornin huipulla on pienempiä kulmatorneja. Laivan länsisyvennyksessä on kastemalja, joka on 1400-luvulta.


title: Montenegro lasten Eurovision laulukilpailussa

text: Montenegro on osallistunut Lasten Eurovision laulukilpailuun kaksi kertaa, ensimmäisen kerran vuonna 2014. Montenegron paras sijoitus on vuodelta 2015, jolloin se sijoittui kolmanneksitoista Jana Mirkovićin esittämällä kappaleella "Oluja".


title: Bertel Törmävaara

text: Gustaf Bertel Törmävaara, sukunimi vuoteen 1934 "Törnwall" (13. syyskuuta 1886 Vehmaa – 14. helmikuuta 1963 Helsinki) oli suomalainen rovasti ja kristillinen kirjailija.


title: Bertel Törmävaara

text: Törmävaaran vanhemmat olivat Elimäen kirkkoherra Gustaf Werner Törnwall (1856–1916) ja Natalia Sofia Pipinen. Hän pääsi ylioppilaaksi Joensuun lyseosta 1906. Törmävaara suoritti teologian erotutkinnon 1910 ja hänet vihittiin papiksi samana vuonna.


title: Bertel Törmävaara

text: Törmävaara oli Suomen Nuorten Kristillsen Liiton matkasihteerinä, miestyön sihteerinä ja sotilassihteerinä 1921-1955. Hän oli Nuorten Airut- ja Kirkon Nuoriso-lehtien toimittajana. Törmävaara sai rovastin arvon 1944


title: Bertel Törmävaara

text: Bertel Törmävaara oli naimisissa vuodesta 1914 Aini Sisko Sieväsen kanssa.


title: Bertel Törmävaara

text:
Nimellä "Bertel Törnwall":
Nimellä "Bertel Törmävaara":


title: Euran naisen kansallispuku

text: Euran naisen kansallispuku on länsisuomalaiseen tyyppiin kuuluva suomalainen kansallispuku, joka rakentuu uuden ajan tyypilliseen tapaan renesanssimuodin mukaisista röijystä, liivistä ja vyötäröhameesta.


title: Euran naisen kansallispuku

text: Alueen hameet ovat yleensä raidallisia. Koruina käytetään komeita laattariipuksia, sekä hely- ja paljinsolkia. Alueen tyypillinen päähine on tykkimyssy, jossa näyttävä tykkipitsi kehystää kantajansa kasvoja. Nuoret naiset tapaavat käyttää päänauhaa.


title: Euran naisen kansallispuku

text: Pukutyyppi 1


title: Euran naisen kansallispuku

text: Hameen sinipohjainen villakangas on kudottu mustaan puuvillaloimeen. Kankaassa on tiilenpunaisia, sinapinkeltaisia ja vihreitä raitoja. Pystykauluksinen röijy on valkoista puuvillapalttinaa. Liivi on samaa sinistä villakangasta, josta hameen sininen pohjaväri muodostuu. Se ylettää vyötärölle. Valkoisessa puuvillaesiliinassa on kapeita, sinisiä pystyraitoja. Asun kanssa ei käytetä päähinettä. Asun kanssa käytetään yleisohjeen mukaisia kenkiä ja sukkia. Puvun on koonnut Theodor Schvindt vuonna 1910.


title: Euran naisen kansallispuku

text: Pukutyyppi 2


title: Euran naisen kansallispuku

text: Hameen pohjaväri on tulipunainen ja siinä on raitakuvio, jossa vuorottelevat musta ja pykälikäs valkoinen raita. Hame poimutetaan vyötäröltä. Kankaan puuvillaloimi on vaaleanruskea ja villakankaan sidos kuderaitaista pomsia. Liivi tehdään samasta kankaasta. Se on malliltaan lyhyt ja kapeaolkaiminen. Paita näkyy liivin ja hameen välistä. Liivissä on messinkiset napit. Sivusaumat puuttuvat. Pystykauluksinen paita ja esiliina ovat pellava- tai puolipellavapalttinaa. Esiliinan helmapäärme on kiinnitetty reikäompeleella. Vyötärölle sidottava tasku on vihreää villakangasta ja siinä on mustat reunat. Se sidotaan punavalkoisella pirtanauhalla. Aikuiset naiset käyttävät puvun kanssa vihreää tykkimyssyä, jonka pitsi on nyplättyä raumanpitsiä. Nuoret tyttöjen asua koristavat punaiset silkkinauhat. Lisäksi asun kanssa käytetään hopealaatoin koristeltua kaulaketjua ja yleisohjeen mukaisia sukkia ja kenkiä. Puvun on koonnut vuonna 1935 Tyyni Vahter.


title: Maastohiihto talviolympialaisissa 1948

text: Maastohiihdossa kilpailtiin vuoden 1948 talviolympialaisissa kolmella hiihtomatkalla. Ohjelmassa olivat miesten 18 ja 50 kilometrin matkat, sekä 4x10 kilometrin viesti.


title: Maastohiihto talviolympialaisissa 1948

text: Menestynein maastohiihtomaa vuoden 1948 olympialaisissa oli Ruotsi, joka voitti kaikki kultamitalit.


title: Maastohiihto talviolympialaisissa 1948

text: Maastohiihtokilpailuihin otti osaa 106 urheilijaa 15 maasta.


title: Ungmennafélagið Fjölnir

text: Ungmennafélagið Fjölnir on urheiluseura Reykjavíkin kaupungista. Fjölnirillä on toimintaa muun muassa jalkapallossa, käsipallossa ja koripallossa. Seuran jalkapallojaosto pelaa kaudella 2017 Islannin korkeimmalla sarjatasolla Úrvalsdeildissa.


title: Renault Kwid

text: Renault Kwid on Renault’n vuodesta 2015 lähtien Etelä-Amerikan ja Intian markkinoille valmistama pieni ja edullinen crossover-tyyppinen henkilöautomalli.


title: Renault Kwid

text: Moottorivalikoimassa ovat 0,8- ja 1,0-litraiset kolmisylinteriset bensiinimoottorit. Suuremman moottorin yhteyteen on valittavissa "Easy-R"-robottivaihteisto.


title: Knattspyrnufélag Akureyrar

text: Knattspyrnufélag Akureyrar, usein vain KA on jalkapalloseura Akureyrin kunnasta. Seura pelaa kaudella 2017 Islannin korkeimmalla sarjatasolla Úrvalsdeildissa. Seuralla on toimintaa myös käsipallossa ja lentopallossa.


title: Anton Fredrikson

text: Anton Fredriksonin isä oli kirvesmies Fredrik Fredrikson. Hän muutti Jyväskylään vuonna 1876 mennäkseen kauppias Johan Parviaisen palvelukseen. Fredriksonista tuli itsenäinen kauppias vuonna 1884 kun hän yhdessä kauppias Matti Orpanan kanssa osti Weilin & Göösin kirjakaupan. Orpanan kuoltua 1895 Fredrikson piti kirjakauppaa yksin vuoteen 1916 saakka. Fredrikson perusti vuonna 1885 sekatavarakaupan jonka yhteyteen hän liitti myös miesten vaatetusliikkeen.


title: Anton Fredrikson

text: Fredrikson perusti tammikuussa 1887 suomen ensimmäisen kravattitehtaan jonka rinnalle tulivat vuonna 1891 lakkitehdas ja 1898 hansikastehdas. Vuonna 1895 Fredrikson aloitti turkis- ja nahkalakkien valmistuksen josta tuli hänen yrityksensä päätoimiala. Fredriksonin yritys muutettiin osakeyhtiöksi vuonna 1908. Anton Fredrikson johti yritystä vuoteen 1913 saakka jolloin hänen seuraajakseen tuli hänen poikansa Onni Fredrikson. Fredriksonin yrityksen palveluksessa oli 1900-luvun alussa noin 80 henkilöä, 1920-luvulla yli 100 henkilöä ja 1950-luvulla yli 200 henkilöä. Enimmillään Fredriksonilla oli työntekijöitä 485 vuonna 1970. Yhtiöllä oli myös omat vähittäismyymälät Helsingissä, Viipurissa ja Oulussa mutta ne lakkautettiin jo 1930-luvulla. Solmioiden valmistus päättyi 1940 ja tämän jälkeen yritys valmisti turkis- ja nahkavaatteita sekä lakkeja. A. Fredrikson Oy:n valmistustoiminta päättyi 1977 jolloin sen seuraajaksi perustettu Fredriksonin Lakkitehdas Oy aloitti valmistustoiminnan.


title: Slobodan Jovanović

text: Slobodan Jovanović (3. joulukuuta 1869 Novi Sad – 12. joulukuuta 1958 Lontoo) oli serbialainen lakimies, kirjallisuuskriitikko ja poliitikko. Hän osallistui vuoden 1919 Pariisin rauhankonferenssiin Jugoslavian hallituksen asiantuntijana. Hän toimi pitkään yliopistotiedemiehenä aina 1930-luvulle asti. Jovanović oli mukaana politiikassa ja toimi kenraali Dušan Simovićin hallituksen varapääministerinä maaliskuussa 1941 tammikuuhun 1942 sekä sen jälkeen Jugoslavian kuningaskunnan pakolaishallituksen pääministerinä Lontoossa tammikuusta 1942 kesäkuuhun 1943. Sodan jälkeen hän jäi Lontooseen, sillä vallan ottaneet kommunistit Titon johdolla tuomitsivat hänet Belgradissa poissolevana 20 vuoden vankeuteen.


title: Slobodan Jovanović

text: Slobodan Jovanović kävi koulunsa Belgradissa, Münchenissä, Zürichissä ja Genevessä, jossa hän suoritti juristin tutkinnon. Vuosina 1890-1892 hän teki jatko-opintoja poliittisista kysymyksistä. Vuonna 1893 hänet nimitettiin Serbian hallituksen poliittiseksi attaseaksi Konstantinopoliin. Vuonna 1897 hän siirtyi kotimaahansa Serbiaan Belgradin yliopiston oikeustieteellisen tiedekunnan professoriksi. Tässä tehtävässä hän toimi yli neljän vuosikymmenen ajan aina vuoteen 1940. Lisäksi hän toimi kahteen otteeseen Belgradin yliopiston rehtorina. Serbian kuninkaallisen akatemian jäsen hän oli vuodesta 1908 ja puheenjohtajana vuosina 1928-1931. Lisäksi oli vastaavan Zagrebista käsin toimineen Jugoslavian tiedeakatemian jäsen vuodesta 1927.


title: Slobodan Jovanović

text: Jovanović oli länsimyönteinen poliitikko. Hän ei hyväksynyt vuonna 1939 solmittua Cvetković–Maček-sopimusta, jolla kroaatit saivat autonomian Jugoslavian kuningaskunnassa. Hän osallistui 27. maaliskuuta 1941 tapahtuneeseen sotilasvallankaappaukseen, jolloin kenraali Dušan Simovićista tuli pääministeri. Jovanović nimitettiin tällöin varapääministeriksi. Akselivaltojen 6. huhtikuuta aloittama sotilaallinen toiminta Jugoslaviaa vastaan johti kahdessa viikossa maan miehitykseen. Jovanović yhdessä kuningas Pietarin II:n ja muun hallituksen kanssa siirtyi Kreikan ja Jerusalemin kautta Lontooseen. Siellä hän jatkoi toimintaansa Simovićin pakolaishallituksen varapääministerinä. Hänestä tuli tammikuussa 1942 Simovićin seuraaja pakolaishallituksen pääministerinä. Hän hoiti pääministerin tehtävää kesäkuuhun 1943., ,


title: Slobodan Jovanović

text: Maailmansodan jälkeen Jugoslaviassa vallan ottaneet kommunistit Josip Broz Titon johdolla tuomitsivat Jovanovićin heinäkuussa 1946 poissaolevana 20 vuodeksi vankeuteen. Jovanović eli loppuelämänsä pakolaisuudessa Lontoossa.


title: Slobodan Jovanović

text: Kommunistivaltaa jatkui Jugoslaviassa vuoteen 1989. Sen jälkeen Jovanovićin toiminta rehabilitoitiin Jugoslaviassa. Hänen 12-osainen kootut teokseksensa julkaistiin vuonna 1991. Kommunistivallan ajan hänen teoksensa olivat olleet kiellettyjä. Hänen 17-osainen kootut teoksensa oli julkaistu jo vuosina 1939-1940. Teokset käsittelivät laaja-alaisesti Balkanin historiaa.


title: Slobodan Jovanović

text: Tunnustuksena professori Slobodan Jovanovićin elämäntyölle voi pitää sitä, että vuonna 2003 hänen muotokuvansa oli Serbian 5 000 dinaarin setelissä. Hänen patsaansa on nyt myös esillä Belgradin yliopiston lakitieteellisessä tiedekunnan tiloissa. Virallinen rehabilitointi tapahtui 26. lokakuuta 2007 oikeuden päätöksellä. Vuonna 2011 nimettiin Belgradin yliopiston lakitieteellisen tiedekunnan edustan aukio hänen mukaansa. Jovanovićin maalliset jäännökset siirrettiin joulukuussa 2011 Lontoosta Belgradiin, jossa hänet haudattiin uudelleen.


title: Maastohiihto talviolympialaisissa 1952

text: Maastohiihdossa kilpailtiin vuoden 1952 talviolympialaisissa neljällä hiihtomatkalla. Ohjelmassa olivat miesten 18 ja 50 kilometrin matkat, sekä 4x10 kilometrin viesti. Uutena kilpailumatkaa oli mukana naisten 10 km hiihto.


title: Maastohiihto talviolympialaisissa 1952

text: Menestynein maastohiihtomaa vuoden 1952 olympialaisissa oli Suomi.


title: Metsän hoitava vaikutus

text: ´Metsän hoitava vaikutus tarkoittaa sitä, että metsällä on todettu olevan monia ihmisen hyvinvointia edistäviä vaikutuksia. Metsä rauhoittaa ihmistä niin fyysisesti kuin psyykkisesti varsin nopeasti. Laajemmin asia liittyy Green care -teemaan, joka tarkoittaa luontoon tukeutuvien menetelmien ammatillista, vastuullista ja tavoitteellista hyödyntämistä hyvinvointipalvelujen tuottamisessa.


title: Metsän hoitava vaikutus

text: Mielenterveysseuran kotisivujen mukaan vuonna 2013 Suomen Metsäkeskus ja Suomen Mielenterveysseura toteuttivat eri puolilla Suomea Hyvän mielen metsäkävelyitä. Tuolloin paikalliset mielenterveysseurat ja alueelliset Metsäkeskukset organisoivat eri kohderyhmille Hyvän mielen metsäkävelyitä yhdistäen metsätuntemuksen, luonnossa liikkumisen ja pohdintaa mielen hyvinvoinnista. Kohderyhminä olivat sivujen mukaan muun muassa koululaiset, päiväkotilapset, maahanmuuttajataustaiset äidit sekä tuetun asumisyksikön asukkaat.


title: Metsän hoitava vaikutus

text: YTHSn kotisivuilla tiivistetään hyvin metsän nopeita terveysvaikutuksia :10 minuuttia metsässä: verenpaine alkaa laskea ja pulssi tasoittua, 20 minuuttia metsässä: mieliala kohoaa, 1 tunti metsässä: tarkkaavaisuus paranee ja 2 tuntia metsässä: elimistön puolustuskyky paranee.


title: Ferrari Portofino

text: Ferrari Portofino on Ferrarin vuodesta 2017 lähtien valmistama urheiluautomalli, joka korvasi malliston edullisimpana mallina California T:n. Auto esiteltiin Frankfurtin autonäyttelyssä syksyllä 2017. Se on nimetty Italiassa sijaitsevan Portofinon kaupungin mukaan.


title: Ferrari Portofino

text: Portofinon voimanlähteenä on turboahdettu 3,9-litrainen V8-moottori, jonka teho on 600 hevosvoimaa ja vääntö 760 newtonmetriä.


title: Onni Fredrikson

text: Onni Anton Fredrikson (6. heinäkuuta 1885 Jyväskylä – 20. toukokuuta 1953 Jyväskylä) oli suomalainen kauppaneuvos ja lakkeja valmistaneen jyväskyläläisen A. Fredrikson Oy:n toimitusjohtaja.


title: Onni Fredrikson

text: Fredriksonin vanhemmat olivat pankinjohtaja, kauppaneuvos Anton Henrik Fredrikson ja Ilma Maria Forsblom. Hän pääsi ylioppilaaksi Jyväskylän lyseosta 1906 ja kävi Suomen liikemiesten kauppaopiston kurssin 1908.


title: Onni Fredrikson

text: Onni Fredrikson oli isänsä perustaman A. Fredrikson Oy:n toimitusjohtajana 1913–1953. Hän sai kauppaneuvoksen arvon 1947. Fredrikson toimi myös Ruotsin varakonsulina. Fredriksonin yrityksen palveluksessa oli 1900-luvun alussa noin 80 henkilöä, 1920-luvulla yli 100 henkilöä ja 1950-luvulla yli 200 henkilöä. Enimmillään Fredriksonilla oli työntekijöitä 485 vuonna 1970. Yhtiöllä oli myös omat vähittäismyymälät Helsingissä, Viipurissa ja Oulussa mutta ne lakkautettiin jo 1930-luvulla. Solmioiden valmistus päättyi 1940 ja tämän jälkeen yritys valmisti turkis- ja nahkavaatteita sekä lakkeja. A. Fredrikson Oy:n valmistustoiminta päättyi 1977 jolloin sen seuraajaksi perustettu Fredriksonin Lakkitehdas Oy aloitti valmistustoiminnan.


title: Onni Fredrikson

text: Onni Fredrikson oli naimisissa vuodesta 1913 Signe Elvira Fagerholmin kanssa. Heidän poikansa Eero Fredrikson oli A. Fredrikson Oy:n toimitusjohtajana isänsä jälkeen 1953–1975.


title: Sharif ul-Hashim

text: Sharif ul-Hashim eli Abubakar oli Sulun sulttaanikunnan perustaja ja hänet tunnetaan islamin aseman vakiinnuttamisesta alueillaan nykyisillä Filippiineillä.


title: Sharif ul-Hashim

text: Sharif ul-Hashim eli Abubakar syntyi vuonna 1425 ja saapui Johorista Buansaan vuonna 1450, jossa hänet otti vastaan paikallinen hallitsija Rajah Baguinda. Abubakarin mukaan hän polveutui profeetta Muhammadista ja hän oli tunnettu islaminoppinut. Abubakar käännytti paikalliset tausug-heimot ja ohjeisti nämä lahjomaan kukkuloiden pakanuutta harjoittaneet heimot ruualla ja vaatteilla. Tempaus toimi ja pian myös kukkuloiden heimot olivat kääntyneet islamin uskoon. Sittemmin Abubakar meni naimisiin Rajah Baguindan tyttären Paramisalin kanssa ja sai hallittavakseen Sulun saaren ja otti arvonimen sulttaani Sharif ul-Hashim. Kaikki alueet jonne kuninkaallisen gongin ääni kantoi julistettiin suoraan sulttaanille kuuluviksi ja loppu alue jaettiin viiteen osaan, joita hallitsivat sulttaanin alaisuudessa arvonimellä "Panglimas" tunnetut hallitsijat. Islamista tuli Sulun sulttaanikunnan valtionuskonto ja maan lait säädettiin Koraanin mukaan. Sharif ul-Hashim hallitsi Sulun sulttaanikuntaa vuoteen 1480, jolloin hänen seuraajakseen nousi Kamal ud-Din.


title: Comac

text: Comac eli Commercial Aircraft Corporation of China on suuri, vuonna 2008 perustettu kiinalainen ilmailuteollisuuden valtionkonserni, jonka pääkonttori toimii Shanghaissa.


title: Comac

text: Yrityksen peruspääoman sijoittivat Kiinan valtiolliset Valtioneuvoston valtion omaisuuden valvonta- ja hallintokomissio (SASAC), Shanghai Guo Sheng (Group) Co., Ltd., Aviation Industry Corporation of China, Aluminum Corporation of China Ltd (CHALCO), Baosteel Group Corporation, ja Sinochem.


title: Maastohiihto talviolympialaisissa 1936 – miesten 50 km

text: Miesten 50 kilometrin hiihto käytiin vuoden 1936 Garmisch-Partenkirchenin talviolympialaisissa käytiin lauantaina 15. helmikuuta. Osallistujia oli 36 yhdekstätoista eri maasta. Lämpötila kilpailun aikana vaihteli –2 ja +3 C° välillä, mikä aiheutti sen että kilpailijoiden oli vaikeuksia löytää sopiva voitelu suksiin. Korkeuseroja radalla oli 380 metriä.


text: Ruotsalaiset lähettivät kilpailuun vahvan joukkueen, heiltä kilpailuun osallistuivat matkan maailmanmestarit Elis Wiklund ja Nils-Joel Englund, sekä edellisten kisojen 18 km hiihdon hopeamitalisti Axel Wikström. Heidän vahvimpina haastajinaan olivat Suomen Klaes Karppinen ja Norjan Per Samuelshaug. Ruotsalaiset aloittivat kilpailun vahvasti, heidän lisäkseen mitalitaistelussa pysyivät mukana kilpailun ensimmäisellä puoliskolla vain Karppinen. Ruotsalaiset ottivat lopulta selkeän neloisvoiton muista kilpailijoista. Elis Wiklundin voittoaika oli yli yhdeksän minuuttia parempi kuin viidenneksi sijoittuneella Karppisella.


title: 2024

text: 2024 (MMXXIV) on tuleva karkausvuosi, joka alkaa maanantaista.


title: Yhdysvaltain avoin tennisturnaus 2017 – miesten nelinpeli

text: Jamie Murray ja Bruno Soares oli puolustava mestaripari. He hävisivät puolivälierissä parille Jean-Julien Rojer ja Horia Tecău, jotka voittivat lopulta turnauksen.


title: Yhdysvaltain avoin tennisturnaus 2017 – naisten nelinpeli

text: Bethanie Mattek-Sands ja Lucie Šafářová oli puolustava mestaripari, mutta Mattek-Sands ei osallistunut turnaukseen tänä vuonna. Šafářová pelasi Barbora Strýcován kanssa.


text: Chan Yung-jan ja Martina Hingis voittivat turnauksen.


title: Relaxer

text: Relaxer (tyyliteltynä RELAXER) on englantilaisen alt-rock-yhtye Alt-J:n kolmas studioalbumi, jonka julkaisi Infectious Music 2. kesäkuuta 2017. Yhtye suunnitteli, että he olisivat julkaisseet albumin 9. kesäkuuta 2017, mutta he päättivät julkaista sen viikkoa ennen suunniteltua julkaisupäivää.


title: Relaxer

text: Yhtye käytti albumin kanteen inspirationa japanilaista PS1 -peliä, nimeltä LSD Dream Emulator. He myös kehittivät nettisivulleensa pienen pelin mainostaakseen albumia.


title: Relaxer

text: Kappaleille "In Cold Blood", "3WW" ja "Deadcrush" on julkaistu musiikkivideot.


title: Eero Fredrikson

text: Eero Anton Fredrikson (14. syyskuuta 1914 Jyväskylä – 29. syyskuuta 1999 Jyväskylä) oli suomalainen lakkeja valmistaneen jyväskyläläisen A. Fredrikson Oy:n toimitusjohtaja.


title: Eero Fredrikson

text: Fredriksonin vanhemmat olivat kauppaneuvos Onni Fredrikson ja Signe Elvira Fagerholm. Hän pääsi ylioppilaaksi Jyväskylän lyseosta 1934 ja valmistui ekonomiksi Helsingin Kauppakorkeakoulusta 1936.


title: Eero Fredrikson

text: Eero Fredrikson oli A. Fredrikson Oy:n prokuristina 1939–1946, johtajana 1946–1953 ja toimitusjohtajana 1953–1975. Fredrikson oli Ruotsin konsulina Jyväskylässä vuodesta 1974 alkaen. Hänestä tuli Jyväskylän yliopiston yhteiskuntatieteiden kunniatohtori 1969 ja hän sai pääkonsulin arvonimen 1985. Fredriksonin yrityksen palveluksessa oli 1950-luvulla yli 200 henkilöä ja enimmillään Fredriksonilla oli työntekijöitä 485 vuonna 1970. Solmioiden valmistus päättyi 1940 ja tämän jälkeen yritys valmisti turkis- ja nahkavaatteita sekä lakkeja. A. Fredrikson Oy:n valmistustoiminta päättyi 1977 jolloin sen seuraajaksi perustettu Fredriksonin Lakkitehdas Oy aloitti valmistustoiminnan Eero Fredriksonin pojan Timo Fredriksonin johdolla.


title: Eero Fredrikson

text: Fredrikson oli muun muassa Vatevan hallituksen jäsenenä 1954–1975, Vaatetusteollisuuden 1iiton hallituksen jäsenenä 1955-1975, Keski-Suomen museoyhdistyksen puheenjohtajana vuodesta 1962 ja Kauppalaisseuran säätiön hallituksen puheenjohtajana vuodesta 1962. Jyväskylän kasvatusopillinen korkeakoulu otti vastaan Fredriksonin järjestämänä lahjoituksena kaksi kauppatieteiden professuuria ja kaksi lehtorin virkaa joiden avulla voitiin aloittaa vuonna 1967 taloustieteiden ja tietojenkäsittelyopin opetus. Fredriksonin järjestämä tonttilahjoitus mahdollisti myös Keski-Suomen museon uuden museorakennuksen rakentamisen 1960-luvun alussa.


title: Eero Fredrikson

text: Eero Fredrikson oli naimisissa vuodesta 1942 Leila Margareta Bremerin kanssa. Heidän poikiaan ovat toimitusjohtaja Timo Fredrikson (s. 1943) ja intendentti, tietokirjailija Erkki Fredrikson (s. 1947).


title: Edustajisto

text: Edustajisto on tiettyjen yhtiöiden, yhteisöjen, laitosten ja järjestöjen päättävä elin. Edustajisto voi olla pakollinen tai valinnainen toimielin.


title: Edustajisto

text: Osuuskunnassa on edustajisto, jos sen säännöt niin määräävät. Edustajisto käyttää osuuskunnan kokouksen päätösvaltaa jäsenten sijasta. Osuuskunnan jäsenet valitsevat edustajiston suhteellisilla vaaleilla, jollei säännöissä määrätä toisin.


title: Edustajisto

text: Keskinäisessä vakuutusyhtiössä on edustajisto, jos yhtiöjärjestyksessä niin määrätään. Edustajiston valitsevat vakuutuksenottajaosakkaat keskuudestaan. Vakuutusyhtiön yhtiökokouksessa päätösvaltaa käyttävät edustajat takuuosuudenomistajien lisäksi.


title: Edustajisto

text: Vakuutuskassassa on edustajisto, jos sen säännöissä niin on määrätty. Edustajisto koostuu kassan jäsenten ja osakkaiden valitsemista edustajista ja se käyttää valtaa näiden sijasta.


title: Edustajisto

text: Työttömyyskassassa on edustajisto, jos kassan säännöissä niin määrätään. Edustajisto käyttää työttömyyskassan ylintä päätösvaltaa kassan kokouksessa.


title: Edustajisto

text: Rahastoyhtiön sijoitusrahastoissa on yhteinen edustajisto, jos rahastojen säännöissä niin määrätään. Edustajiston valitsevat rahastojen osuudenomistajat. Edustajisto päättää sijoitusrahastoja koskevista yhteisistä asioista tietyissä tilanteissa.


title: Edustajisto

text: Osakaskunnassa on edustajisto, jos sen säännöt niin määräävät. Edustajiston valitsevat osakaskunnan osakkaat. Edustajisto käyttää osakaskunnan kokouksen päätösvaltaa.


title: Edustajisto

text: Asumisoikeusyhdistyksessä on edustajisto, jos sen säännöt määräävät niin. Edustajisto päättää säännöissä määrätyistä asioista yhdistyksen jäsenten sijasta.


title: Edustajisto

text: Edustajisto on myös mm. ylioppilaskunnassa, ammattikorkeakoulun opiskelijakunnassa ja Eläketurvakeskuksessa.


title: Brienne Minor

text: Brienne Minor (s. 25. marraskuuta 1997) on yhdysvaltalainen tennispelaaja.


title: Brienne Minor

text: Minor sai villin kortin Yhdysvaltain avoimiin 2017 voitettuaan Yhdysvaltain yliopistomestaruuden.


title: Japan Tobacco

text: Japan Tobacco on suuri japanilainen tupakkayhtiö. Yrityksen liikevaihto oli noin 19,7 miljardia ja liikevoitto noin 3,9 miljardia USD vuonna 2016. Konserniyhtiön palveluksessa oli noin 44 600 henkeä. Yhtiön pääkonttori sijaitsee Tokion Minaton kaupunginosassa.


title: Japan Tobacco

text: Talousjulkaisu Forbesin vuoden 2017 Forbes Global 2000 -listalla Japan Tobacco oli maailmanlaajuisesti 219. sijalla ja samalla Japanin 17. suurin julkisesti noteerattu yritys (osakkeiden markkina-arvo yhteensä 66,4 mrd. USD toukokuussa 2017).


title: Japan Tobacco

text: Japan Tobacco jakaa liiketoimintansa kuuteen eri segmenttiin seuraavasti: kotimaan tupakka, kansainvälinen tupakka, farmaseuttinen, virvoitusjuoma, ruokajaloste ja muut liiketoiminta. Maaliskuun 2014 lopussa konserniyhtiöön kuului 218 tytäryritystä ja 13 muuta yritystä (associated companies). Japan Tobaccolla on savuketehtaita tai muuta liiketoimintaa kuten hypermarkettaja Japanin lisäksi useissa maissa, kuten Kanadassa, Valko-Venäjällä, Venäjällä.


title: Japan Tobacco

text: Yhtiön omia tai edustamia savukebrändejä ovat esimerkiksi Benson & Hedges (B&H), Camel, Glamour, Hope, LD , Mevius (aiempi Mild Seven), Natural American Spirit, Peace, Pianissimo, Seven Stars, Silk Cut, Sobranie, ja Winston. Vuodesta 2007 Japan Tobacco on omistanut brittiläisen Gallaher Group -tupakkayhtiön tuotemerkkeineen.


title: Åkesson

text: Åkesson on ruotsinkielinen sukunimi, jota käytetään Suomessa ja Ruotsissa. Nimen kantajia:


title: Metrovick 950

text: Metrovick 950 oli Metropolitan Vickers Electrical Companyn valmistama varhainen transistoripohjainen tietokone. Tietokone oli kaupallinen versio Manchesterin yliopistossa kehitetystä prototyypistä.


title: Metrovick 950

text: Tietokone kehitettiin Tom Kilburnin johdolla ja se perustui kärkitransistoreihin ja diodeihin. Kaupallisessa versiossa käytettiin liitostransistoreja niiden paremman luotettavuuden vuoksi.


title: Metrovick 950

text: Kaupallinen versio julkaistiin vuonna 1956.